Temui Ajal Akibat Jatuh Katil Di Rumah Pengasuh. Abi & Ummi Beri Ciuman Terakhir Untuk Anak Kesayangan Khaleel Islam!

Tular di media sosial tentang kisah seorang anak kecil berusia 14 bulan  yang menemui ajal di rumah pengasuh gara-gara terjatuh katil. Pelbagai reaksi orang ramai bila mendengar dan mengetahui adanya berlaku kes-kes seperti ini.

Emosi warganet ramai yang tumpang bersedih dengan meluahkan rasa simpati dan tidak putuh-putus mendoakan agar ibu dan ayah mangsa agar sabar menerima dugaan ini.  Apatah lagi perasaan warganet bertambah tersentuh bila melihat status fb ayah mangsa iaitu Ehafizuddin Musa dengan caption Ciuman Terakhir. Ini perkongsiannya.

CIUMAN TERAKHIR

Ini lah ciuman abi Dan ummi yang terakhir untuk anak kesayangan abi KHALEEL ISLAM

Assalamualaikum semua sahabatku yang mulia. Sudilah sedekahkan bacaan alfatihah untuk anak ku khaleel Islam bin Mohamad Ehafizuddin yang sudah kembali ke rahmatullah. Sesungguhnya adik khaleel ini penghuni syurga ..yang pasti akan berbakti kepada org tuanya kelak..adik panggillah abi Dan ummi nanti di pintu syurga..Abi Dan ummi akan tunggu panggilan adik.

Terima kasih Allah pinjam kan rezeki yang tidak ternilai ini Selama 1tahun 2bulan 29 Hari. Abi Dan ummi serta kakak dhuha sangat gembira dengan kehadiran adik..kami pasti akan rindu semua gelagat adik. Besar Ujian ni dik tapi Abi Dan ummi redho pemergian adik dan yakin dengan qadar Dan qada’ Allah.

Rehatlah adik. Buat Sahabatku mohon doakan kami kuat menghadapi dugaan besar ni.

Menurut laporan Sinar Harian, Ehafizuddin adalah bapa kepada bayi lelaki yang meninggal dunia dipercayai akibat terjatuh dari katil rumah pengasuhnya di Paka, Dungun dalam kejadian pada Sabtu lalu.

Mangsa Khaleel Islam yang berusia 14 bulan disahkan meninggal dunia ketika menerima rawatan di Hospital Sultanah Nurzahirah (HSNZ).

Ketua Polis Daerah Dungun, Superintendan Baharudin Abdullah berkata, bayi tersebut mengalami pendarahan dan keretakan tulang di kepala selepas dikatakan terjatuh dari katil ketika bermain di bilik tidur pengasuhnya yang berusia 24 tahun.

“Suspek memaklumkan mangsa sedang bermain sambil melompat-lompat sebelum cuba mengambil kepala pengecas telefon yang terjatuh dan terjatuh secara terlentang ke belakang lalu kepalanya terhentak di lantai,” katanya.
Kes di siasat di bawah Seksyen 304 Kanun Keseksaan kerana dengan cuai menyebabkan kematian, namun iada sebarang tangkapan dibuat setakat hari ini.

Meninjau di  laman Facebook, Ehafizuddin memuat naik foto kucupan terakhir untuk anaknya selain reda atas pemergian bayi tersebut sebelum membawa pulang jenazah ke Ketengah Jaya, Terengganu.

Ujarnya, “ALHAMDULILLAH..Arwah adik khaleel Islam bin mohamad ehafizuddin telah Selamat dikebumikan.. sesungguhnya sangat mudah perjalanan adik. Terima kasih semua yang terlibat dan mendoakan wahai sahabatku yang mulia. Selamat tinggal adik. Jumpa abi Dan umi di syurga”


Merimbun Cantik Bayam Brazil Tanam Dalam Botol Minyak! Jimat Ruang Laman Rumah!

Ramai yang mencukup tanaman bayam brazil. Selain khasiatnya ia juga amat mudah ditanam bahkan hidup subur.

Nak tahu cara DIY tanam dalam botol minyak ikuti cara Pn Zainol Yunus  ini.

Cara-cara membuat:

1.Sebelum menebuk lubang…tandakan dahulu supaya pokok lebih tersusun.

2. Bawah botol pun perlu ditebuk.

3. Botol siap ditebuk..boleh guna besi panas.

4. Cara nak masukkan tanah ke dalam botol.

5. Dapatkan anak benih drp pokok dimakan ulat.Buang daun2…tinggalkan tunas shj.

6. Sebelum cucukkan batang b.b pada botol…masukkan air supaya tanah lembap…lebih mudah nk tanam batang bayam brazil.

7. Batang yg telah ditanam pada botol.

8. Ini contoh yang dah lama ditanam.

Selamat mencuba!


Nampak Biasa-Biasa Aje Tapi Ini 5 Tanda Rezeki Itu Berkat, Kena Tahu!

Keberkatan rezeki adalah antara perkara utama yang mesti dititikberatkan dalam hidup. Rezeki bukan sekadar wang, harta, makanan dan minuman.

Sebaliknya jodoh, anak, pangkat, nama baik, kedudukan dan sebagainya juga boleh disebut sebagai rezeki.

1. Sentiasa Berasa Cukup
Perbelanjaan sentiasa cukup walaupun rezeki kecil. Masih dapat membeli barang keperluan keluarga dan menyimpan untuk masa depan. Terdapat sesetengah orang walaupun bergaji besar, masih berasa tidak cukup dan mahu lebih daripada sedia ada.

Selain faktor perancangan kewangan, kecukupan wang juga dipengaruhi oleh manusia yang sentiasa mahukan semua dan sering mahukan sesuatu yang lebih. Sedangkan jika diturutkan keinginan manusia, segunung emas pun masih tidak mencukupi.

2. Mudah Solat dan Beribadah
Keberkatan rezeki juga dapat dilihat apabila kita berasa mudah untuk melakukan amal kebaikan seperti solat, sedekah dan ringan untuk membantu orang lain.

Hal ini kerana setiap pendapatan yang diperoleh akan menjadi makanan dan darah daging, lalu membentuk hati kita. Dengan itu jika kita telah terbiasa dengan sesuatu yang baik, maka mudah juga melakukan kebaikan dan berasa takut untuk melakukan kemungkaran.

3. Keluarga Stabil dan Bahagia
Keluarga yang bahagia bermula dengan rezeki yang baik dan berkat. Jika perlakuan ahli keluarga kita baik dan harmoni, juga merupakan petanda akan keberkatan rezeki oleh Allah S.W.T. Pendapatan yang haram seperti hasil makan rasuah hendaklah dielakkan kerana ini boleh menganggu keberkatan rezeki dan kehidupan seharian.

4. Akan Dijauhkan Daripada Bala Allah S.W.T
Apabila seseorang berasa cukup dan tenang dengan rezeki yang diperolehnya, dia akan mudah bersedekah dan tidak berkira-kira untuk memberi kepada orang lain.

Sesungguhnya amalan bersedekah ini bukanlah sesuatu amalan biasa, tetapi amalan yang mampu menolak bencana dan kemurkaan Allah S.W.T. Sabda Nabi S.A.W:

5. Anak-anak Berjaya dan Berakhlak Baik
Rezeki yang berkat, melahirkan insan yang bertakwa dan taat kepada Allah dan Rasul-Nya. Mereka juga mampu cemerlang dunia dan akhirat, walaupun mungkin tidak menjadi orang terkaya di dunia.

Semua ini adalah kerana rezeki yang berkat yang akan menjadi darah daging dan mengisi hati agar menjadi terang dan tenang. Banyak contoh yang dapat dilihat apabila golongan yang bermasalah mendapat sumber rezeki daripada hasil pendapatan yang haram, judi contohnya.


Santan Kelapa Baik Untuk Kesihatan. Dr Ni Senaraikan Faktanya!

Lazimnya kita sering mendengar makanan yang berlemak dan dimasak menggunakan santan akan mengandungi kolestrol yang tinggi.

Hal ini juga telah menjadi stigma bahawa santan hanya mendatangkan keburukan  dan sayangnya fakta sebenar santan mengandungi manfaat dan khasiat yang diperlukan tubuh. Ini sebagaimana fakta yang dikongsikan oleh doktor ini.

Jom fahami perkongsian ini.

Antara beberapa khasiat lain santan kelapa untuk kesihatan adalah ia baik untuk tulang kita supaya menjadi sihat dan kuat.

Seringkali kita mempercayai bahawa kalsium saja sudah cukup untuk membuat tulang kita sihat dan kuat. Tetapi ianya tidak tepat. badan kita memerlukan Fosforus bersama kalsium untuk memiliki tulang sihat, kuat dan kukuh.

Santan merupakan sumber dari fosforus yang tinggi didalamnya. Santan juga kaya dengan zat besi. Penyebab anemia adalah kerana kekurangan zat besi.

Menakala itu, fakta lain turut dikongsikan oleh Dr Zubadii diakaun fbnya bersumberkan perkongsian daripada Dr Norman Mohd Norawi.

BENARKAH SANTAN MENINGKATKAN KOLESTEROL?

Santan kelapa adalah satu bahan masakan yang digunakan oleh masyarakat di Malaysia sejak dari dahulu lagi. Masakan seperti rendang dan lemang yang popular semasa sambutan hariraya menggunakan santan dalam penyediaannya. Bagi masyarakat di Negeri Sembilan, masak lemak cili api diamalkan hampir setiap hari juga menggunakan santan. Bukan hanya masyarakat melayu, masyarakat India juga banyak menggunakan santan dalam masakan mereka. Kebanyakan penduduk di Asia Tenggara dan Kepulauan Pasifik adalah pengguna santan dalam masakan harian mereka.

Santan selalu dikatakan sebagai lemak yang tidak sihat dan boleh menyebabkan masalah kolesterol tinggi. Adakah pendapat ini benar dan bersandarkan kajian saintifik yang betul?

Kita selalu dinasihatkan untuk mengurangkan penggunaan santan dalam masakan seharian kita kerana ia mengandungi lemak tepu yang tinggi dan dikatakan boleh menyebabkan masalah peningkatan paras kolesterol dalam darah. Ada juga pakar pemakanan yang mencadangkan penggunaan susu sebagai ganti kepada santan dalam makanan.

Dahulu, saya juga selalu menasihati pesakit saya yang mempunyai masalah kolesterol untuk meninggalkan makan santan kerana dahulu saya berpendapat lemak tepu dalam santan boleh menjadi punca meningkatnya paras kolesterol dalam darah. Setelah membaca pelbagai kajian terkini dalam jurnal-jurnal perubatan saya mendapati kajian-kajian berkenaan penggunaan santan atau minyak kelapa merumuskan fakta yang agak berlainan.

Ironinya terdapat kajian sains mendapati masyarakat yang mengambil santan selalu dalam makanan mereka mempunyai kadar penyakit jantung yang rendah dan paras kolesterol yang rendah juga.

Diantara kajian yang dilaporkan dalam jurnal perubatan Asia Pasific pada tahun 2011, yang dijalankan di Filipina mendapati pengambilan minyak kelapa dalam makanan seharian dikalangan wanita pra menopaus meningkatkan kolesterol baik HDL-c dan menurunkan kolesterol ‘jahat’ jenis LDL dan Trigliserida. Oleh itu ia mempunyai faedah kesihatan yang baik menurunkan risiko sakit jantung.

Yang lebih menarik lagi adalah, data dari negara Filipina yang dilaporkan oleh Philipine National Nutrition Survey (PNNS) pada 2003 juga mendapati relatif insiden yang rendah untuk masalah kolesterol berlebihan (hypercholesterolemia), darah tinggi (hypertension), angin ahmar (stroke) dan sakit jantung (angina) dikalangan penduduk di Daerah Bicol yang mengambil santan dan minyak kelapa yang tinggi berbanding daerah lain di Filipina dalam makanan seharian mereka.

Prof Philippe Legrand dari Peranchis yang merupakan seorang pakar biokimia dari Makmal Biokimia dan Pemakanan Manusia di Universiti Agronomidi, Rennes, Peranchis mempunyai pendapat yang sama berkenaan santan dan kesannya kepada paras kolesterol. Beliau menyatakan bahawa bahan didalam santan atau minyak kelapa iaitu asid laurik dan asid miristik iaitu asid lemak dalam kumpulan asid lemak rantaian sederhana (MCFA) lebih cepat dimetabolismakan dalam hati manusia dan menurunkan paras kolesterol oleh itu ia mengurangkan risiko penyakit kardiovaskular. Disamping itu juga santan atau minyak kelapa ini mempunyai kesan positif yang lain seperti anti fungal, anti virus, anti mikrobial dan anti protozoa. Menurut beliau , santan boleh menjadi sebahagian dari diet yang sihat jika diambil secara sederhana dan tidak menyebabkan peningkatan kolesterol dalam darah.

Terdapat juga satu kajian yang dijalankan di Kerala , India yang dilaporkan dalam Indian Journal of Biochemistry pada tahun 2009 yang memberikan kesimpulan yang positif kepada kesihatan dengan pengambilan santan dalam makanan. Kajian ini membandingkan pengambilan minyak kelapa dengan pengambilan minyak bunga matahari dalam pemakanan seharian dan perbezaannya dengan paras kolesterol diantara keduanya. Hasil kajian ini merumuskan bahawa tiada perbezaan diantara pengambilan diantara kedua-dua jenis minyak masak ini dengan paras kolestrol dalam darah. Oleh itu , pendapat yang menyatakan pengambilan santan menyebabkan peningkatan paras kolestrol dalam darah adalah suatu pendapat yang kurang tepat.

Terdapat banyak juga kajian lain yang merumuskan fakta yang bertentangan, tetapi kajian-kajian yang menunjukkan santan bukanlah faktor utama yang menyebabkan masalah kolesterol yang tinggi. Kajian juga mendapati penduduk dunia yang makan santan setiap hari mempunyai kadar penyakit jantung yang lebih rendah berbanding dengan masyarakat moden yang mengambil makanan segera dan makanan proses seperti kajian di Kepulauan Puka-Puka dan Tokelau.

Didalam buku ‘The Coconut Oil Miracle’ tulisan Dr Bruce Fife secara jelas memberikan banyak bukti-bukti kajian saintifik tentang kelebihan minyak kelapa dan santan kepada kesihatan terutama kesihatan kardiovaskular. Anda boleh merujuk buku ini untuk maklumat yang lebih mendalam tentang kelebihan minyak kelapa dan santan.

Kajian-kajian terkini mendapati pengambilan karbohidrat dan gula yang tinggi adalah lebih berkait rapat dengan masalah penyakit kardiovaskular dan peningkatan paras kolesterol berbanding pengambilan lemak atau minyak dalam makanan. Kajian juga mendapati pesakit kencing manis selalunya mempunyai paras kolesterol yang lebih tinggi kerana paras gula yang tinggi dalam darah walaupun tidak makan santan setiap hari.

Ambillah santan dalam pemakanan sebagaimana yang biasa tanpa kita perlu bimbang tentang kesan kepada kesihatan jantung tetapi yang perlu kita kawal adalah pengambilan GULA pasir dan makanan proses kerana kandungan lemak TRANS nya yang merbahaya kepada kesihatan jantung.

Insyaallah.

Wassalam

Dr Norman Mohd Norawi
MBBS (Man), MSc(UCSI), FAGE


“Cantik, Selesa Macam Bilik Hotel. Untung Mummy Layan & Happykan Anak.” Tya Ariffin Bina Khemah, Tunai Impian Anak. Kreatif!

Situasi pandemik Covid-19 membataskan ibu bapa membawa anak-anak keluar bercuti atau berjalan-jalan seperti dahulu.

Namun, itu tidak bermakna anak-anak hanya terkurung sahaja di dalam rumah. Sebagai ibu bapa kena kreatif bagi memastikan anak-anak sentiasa gembira dan tidak tertekan kerana tidak boleh keluar bebas seperti sebelum ini.

Cara yang dikongsikan oleh pelakon dan usahawan Tya Ariffin ini cukup menarik dan kreatif. Apa tidaknya, dia dan suami telah menyiapkan khemah yang menjadi impian anak sulung mereka yang mahu tidur di dalam khemah.

Dalam perkongsian tersebut, Tya memuat naik gambar khemah yang siap digunakan oleh anak-anaknya yang terhias cantik dan selesa untuk digunakan anak-anak. Khemah tersebut dibina di halaman rumah mereka.

Memang menarik, bukan sahaja anak-anak suka bahkan orang dewasa pun teruja untuk mencuba. hebat betul idea isteri kesayangan Asyraf Khalid ini untuk mengambil hati sekali gus memenuhi impian anak sulung mereka, Arif.

Jom kita cuci mata, mana tahu nanti ibu-ibu dapat idea untuk buat sendiri di rumah bagi anak-anak.

Malam ini kita tidur di kemah ya ⛺
sahut cabaran Arif untuk tidur, seru juga sebenarnya..

Jadi rencana malam ini, nonton kartun- bakar mashmallow- pizza dan makan popcorn 🍿 🥩😍

Kreativiti Tya dalam menyiapkan khemah mendapat pujian ramai. Rata-rata mengatakan inilah antara cara ibu bapa untuk mengambil hati anak-anak yang kebosanan di rumah.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Kejapnya Dah 12 Tahun, Sebiji Arwah. Copy Paste.” Isteri Kongsi Gambar Anak, Warganet Puji Seiras Arwah Achik Spin!

Masihkah anda ingat dengan lagu Memori Berkasih, Mengusung Rindu dan banyak lagi. Lagu-lagu tersebut menjadi siulan peminat tahun 1990-an. Itu antara lagu hit dendangan arwah Achik Spin bersama kumpulan Spin.

Namun, peminat seni tanah air kehilangan penyanyi bersuara lunak ini apabila arwah terlibat dalam satu kemalangan dan meninggal dunia pada tahun 2010.

Kehilangan allahyarham meninggalkan kesan buat peminatnya apatah lagi ahli keluarganya terutama isteri dan anak-anak. Manakan tidak, tiga anak arwah masih kecil ketika itu.

Lama tidak mendengar berita mengenai keluarga arwah, baru-baru ini isteri Achik memuat naik beberapa keping gambar dan video sambutan hari jadi anak perempuan mereka. H.M Rose Suriani Wati Maarof yang mesra dengan panggilan Tasha, isteri arwah memuat naik gambar sambutan hari jadi puterinya Summaya yang ke 12 tahun.

Sambutan hari lahir diadakan sekali dengan majlis berbuka puasa bersama ahli keluarga yang lain.

Apa yang menarik mata wargamaya adalah wajah anaknya saling tak tumpah dengan arwah Achik.

Achik Spin atau nama sebenarnya  Abdillah Murad Md. Shari,bernikah dengan Tasha  pada 18 November 2005. Pada 9 Januari 2007, Tasha selamat melahirkan Putri Rania di Hospital Tunku Jaafar, Seremban.

Namun, anak sulung pasangan ini meninggal dunia kerana dijangkiti penyakit derita demam panas selama seminggu dan disyaki mempunyai masalah dengan usus dalam perut.

Bahkan sebelum itu, isteri Achik turut memuat naik perkongsian yang menunjukkan persamaan wajah suami dan anak-anaknya.

Selain Sumayya, seorang lagi anak pasangan ini iaitu Safiyya juga dikatakan copy paste wajah ayahnya.


7 Kesalahan Diet Perlu Ibu-Ibu Tahu. Salah Satunya Banyak Ambil Makanan Rendah Lemak, Memang Tak Sangka!

Anda impikan tubuh yang kurus langsing, tapi masalahnya walau pun sudah berdiet dan mengawal pemakanan dalam tempoh yang lama tapi hasrat itu tidak jua tercapai.

Ada juga sesetengah yang selepas berhempas pula berdiet untuk dapatkan berat badan ideal akhirnya impian itu berjaya direalisasikan. Namun mengecewakan berat badan itu hanya kekal seketika, kemudian naik mencanak semula.

Nak nak lagi di musim perayaan begini kan. Memang susah nak berdiet, juadah raya terhidang di meja, tak mampu nak tolak kan!

Jika dua situasi ini anda alami berkemungkinan anda telah melakukan kebanyakan daripada 7 kesalahan diet ini.

1. Meninggalkan sarapan

Jika selalu meninggalkan sarapan, bermakna kita telah membuat satu kesalahan besar dalam usaha untuk menurunkan berat badan. Sangat penting untuk memulakan hari dengan makanan tinggi protein dan serat kerana ia mampu meningkatkan kadar metabolisme.

Mengabaikan sarapan juga menyebabkan perut kelaparan sepanjang hari dan sudahnya kita makan dengan lebih kerap dalam kuantiti yang banyak.

2. Tak bersenam

Jangan fikir berat akan turun jika hanya menahan lapar sahaja tanpa melakukan sebarang senaman. Pengawalan makanan dan senaman haruslah seiring bagi memastikan diet berjaya dan berat badan turun lebih cepat.

Pelbagaikan juga jenis senaman, jika bosan berjoging cuba lakukan aktiviti lain seperti berenang dan bermain badminton.

3. Ambil makanan ringan

Kebanyakan daripada kita terlalu cerewet dalam pengambilan kalori dalam makanan. Mungkin ada yang menghindar daripada mengambil makanan berat yang mempunyai kalori yang tinggi.

Tapi sedar kah anda makanan ringan yang anda ambil walaupun hanya sepotong kuih atau sesudu aiskrim kalorinya adalah tinggi. kalorinya.

4. Banyak makan makanan rendah lemak

Pastinya ramai yang terkejut bahawa sebenarnya makanan rendah lemak mampu merosakkan diet. Ini kerana, makanan rendah lemak bukanlah bermaksud rendah kalori.

Anda tidak harus sewenang-wenangnya mengambil makanan rendah lemak dalam kuantiti yang banyak kerana inilah yang akan menambah berat badan.

5. Minum minuman berkalori

Ramai pasti sedar tentang minuman berkalori. Namun ramai juga yang mengabaikannya. Sebagai contoh, terdapat beberapa jenis kopi yang mengandungi lebih 500 kalori. Minuman bergas dan jus buah juga mengandungi kalori tertentu.

Tambah buruk lagi apabila minuman ini tidak mampu mengurangkan rasa lapar malah memerlukan kita untuk mengambil hidangan yang lain.

6. Kurang minum air putih

Air medium yang sangat penting dalam membantu membakar kalori. Jika anda kurang meminum air putih, tubuh akan dehidrasi sekali gus menurunkan tahap metabolisme. Jika itu berlaku, maka penurunan berat badan akan jadi lambat.

Kajian menunjukkan orang dewasa yang minum lapan gelas air setiap hari mampu membakar lebih banyak kalori berbanding mereka yang kurang minum air. Disarankan juga jika berasa lapar, minum segelas air terlebih dahulu, kemungkinan badan anda kekurangan air dan bukannya disebabkan lapar.

7) Menimbang berat badan setiap hari

Jangan lakukan ini jika mahu diet anda berhasil. Menimbang terlalu kerap membuat anda berasa tertekan. Seeloknya timbang berat secara mingguan. Jangan tetapkan berapa kilo anda perlu hilang untuk seminggu atau dalam tempoh masa tertentu.

Ini kerana ia boleh menambah tekanan sekiranya ia tidak menepati jangkaan. Lebih baik jika anda pasti kan setiap kali timbangan, berat menurun dan bukannya naik!


Siapkan Stok Sabun Khas Cuci Baju Sekolah. Confirm Putih Bersih. Ibu-ibu Boleh Tiru Cara Ni!

Kalau dikira-kira sudah setengah tahun anak-anak kita bersekolah, cuba lihat baju sekolah mereka. Masih putih bersih atau sudah berubah menjadi kelabu asab?

Jadi untuk pastikan cucian pakaian sekolah anak-anak bersih seputihnya, bolehlah mencuba teknik yang dipraktiskan oleh Mama Liesyah ini.

Mama liesyah mau kongsi sikit pada ibu-ibu yang selalu ada delima baju sekolah anak kotor dan hitam..ni ada cara mau bagi bersih dan sentiasa nampak baru dan putih..viral kan hari tu sabun dan cara ni..bahan dan caranya seperti di gambar.. semoga bermaanfaat buat semua ibu-ibu..

Bahan-bahan yang diperlukan :

Sabun Mandi

Penyagat

Bekas berpenutup

Cara penggunaan :

1. Rendam semalaman  baju sekolah dengan air dan sabun yang telah disagat.

2. Masukkan ke dalam mesin basuh, campurkan dengan sedikit sabun cuci kain biasa.

3. Cuci seperti biasa dan bilas dengan pelembut fabrik.

4. Kemudian bilas sekali lagi dengan air nila Ujala. Hasilnya baju seperti baru.


Perniagaan Nasi Dagang Viral, Bekas Cef Hotel 5 Bintang Ni ‘Diserbu’ Pelanggan Seawal 6 Pagi!

Bak kata pepatah, tuah ayam nampak di kaki, tuah manusia tiada siapa yang tahu. Begitulah jika ingin digambarkan berkenaan kisah seorang bekas cef daripada hotel 5 bintang ini yang kini berniaga di tepi jalan dengan menjual nasi dagang ikan aya atau ikan tongkol.

Perniagaannya tiba-tiba viral  melalui paparan satu dokumentari berdurasi 10 minit di facebook dan sekali gus memberi rezeki berlipat ganda untuk keluarganya dalam sekelip mata.

Muhammad Khairul Nizam Mamat, 43, berkata hal itu disedarinya sejak Jumaat lalu apabila melihat orang ramai beratur panjang kira-kira 100 meter seawal 6 pagi di kawasan Persiaran Alam Perdana, Bandar Puncak Alam untuk mendapatkan juadah berkenaan walaupun perniagaannya mula beroperasi sekitar 7 pagi.

Memetik perkongsian lanjut bersama Bernama, difahamkan nasi dagang yang dijual menggunakan motosikal roda tiga ‘diserbu’ peminat juadah tradisional negeri Terengganu itu.

“Saya terkejut pada pagi itu (Jumaat), tiba-tiba orang ramai datang dan siap beratur tunggu saya yang baru nak pasang payung dan sebagainya. Masuk 7.30 pagi ke atas, orang semakin ramai beratur. Saya memang cemas sebab risau makanan tidak cukup memandangkan orang beratur panjang dan lama untuk dapatkan makanan.

“Bila semak balik, rupanya video dokumentari sebuah produksi yang saya jalani penggambaran sebelum ini tular. Saya terkejut sebab video tersebut asalnya bukan untuk mempromosikan perniagaan saya sebaliknya untuk memaparkan macam mana seseorang yang ‘jatuh’ ketika COVID-19 melanda negara, bangun kembali mulakan kehidupan,” katanya yang ditemui Bernama di sini hari ini.

Tambah Sukatan Beras 10 Kali Ganda

Muhammad Khairul Nizam yang merupakan anak jati Kampung Tengkawang, Kuala Berang berkata susulan tular, beliau kini perlu menambah sukatan beras basmati untuk menghasilkan nasi dagang hingga 10 kali ganda sehari berbanding kira-kira lima hingga lapan kilogram sehari ketika mula menceburi perniagaan itu pada November lalu.

“Sekarang kami masak nasi dagang hingga 50 kilogram beras sehari untuk memenuhi permintaan yang tiba-tiba mendadak ini. Disebabkan itu, empat adik lelaki yang menetap di sekitar Lembah Klang dan Pulau Pinang serta ibu saya dari kampung datang membantu untuk menghasilkan nasi yang agak banyak sebab saya hanya berniaga seorang diri,” katanya.

Dibantu Adik Beradik

Bapa kepada tiga anak itu berkata dalam masa terdekat ini beliau belum menggajikan pekerja kerana masih dibantu adik ketiga, Muhammad Firdaus Mamat, 38, yang turut berniaga nasi dagang di kawasan Seri Kembangan dan adik bongsunya, Muhammad Khairul Aiman, 20.

Menurut Muhammad Khairul Nizam, beliau akan memohon lesen penjaja tepi jalan daripada Majlis Bandaraya Shah Alam (MBSA) dalam masa terdekat dan jika nasi dagangnya terus mendapat sambutan menggalakkan, beliau bercadang membuka dua lagi gerai di Selangor dengan satu daripadanya di Puchong yang akan diusahakan seorang adiknya.

Ditanya mengapa jualan nasi dagang menjadi pilihannya, Muhammad Khairul Nizam berkata kesukaran untuk mendapatkan juadah yang asli seperti didapati di kampung halamannya antara sebab beliau berniaga selain turut menjual nasi lemak ikan tongkol.

Katanya proses penyediaan dan memasak nasi yang agak kompleks antara sebab nasi dagang Terengganu sukar didapati malah bahan untuk menghasilkan kari ikan tongkol juga kebanyakannya terdapat di negeri itu.

“Itu antara sebab saya pilih juadah ini (nasi dagang) untuk dijual di sini. Memang majoriti pembeli juga dari pantai timur Semenanjung khususnya Terengganu. Ramai yang kata (respons) bila makan teringat pada kampung. Alhamdulillah orang suka.

“Tidak kurang juga kecaman sebab apabila tular, orang meletakkan harapan yang tinggi pada masakan kita tetapi kita boleh belajar daripada teguran dan cuba baiki mana yang kurang,” katanya yang pernah bekerja sebagai cef di sebuah hotel lima bintang di Bukit Bintang, Kuala Lumpur.

Adik Sebagai Idola

Muhammad Khairul Nizam berkata hanya ‘bermodalkan’ masakan juadah tradisional kampung halamannya dan sebuah motosikal roda tiga bukan penghalang untuk beliau berniaga.

Jelasnya ia dibuktikan oleh Muhammad Firdaus yang terlebih dahulu menggunakan resipi nasi dagang ibunya untuk berniaga di sekitar Seri Kembangan sejak enam tahun lepas dan sehingga kini masih mendapat permintaan pelanggan.

“Adik saya adalah idola dan menguatkan semangat saya untuk berniaga bermula dari bawah. Memang ada yang memperlekeh bila saya putuskan untuk berhenti kerja dan menjual nasi dagang. Alhamdulillah, yang penting keluarga terutama adik-adik sokong apa yang saya buat walaupun kami jauh dari kampung halaman,” katanya yang merupakan anak sulung daripada sembilan beradik.

Sumber : BERNAMA

Mesti anda teringat kartun-kartun zaman dahulu? Siapa yang selalu terpacak depan TV mesti tahu banyak kartun. Jadi jom tonton berapa banyak agaknya yang adik-adik BK kita ni tahu pasal kartun popular tahun 90-an dan awal 2000.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


“5 Perkara Yang Pasangan Wajib Buat Sementara Belum Kehilangan.” Lelaki Ini Kongsi Apa Yang Patut Buat Sebelum Pasangan Dipanggil Sang Pencipta.

Apabila bergelar pasangan suami isteri, tentu ingin sehidup semati hingga akhir hayat. Namun jodoh maut, rezeki semua ditangan yang Maha Pencipta. Kita hanya mampu merancang.

Kala hidup bersama kenalah hargai pasangan, jika sudah tiada guna penyesalan. Begitulah yang dikongsi oleh saudara Khairul Abdullah yang juga melalui situasi kehilangan isteri tersayang yang kini membesarkan tiga orang anaknya seorang diri.

Beliau berkongsi coretan menghargai pasangan sementara masih ada. Ikuti perkongsian beliau.

Tadi waktu LIVE, aku share 5 perkara yang pasangan wajib buat sementara belum kehilangan. Nanti pasangan dah takde korang menyesal pulak. So buat 5 benda ni:

Nanti bila pasangan kau dah takde kau akan rindu nak cakap i love you atau saya sayang awak, saya rindu awak dan sebagainya. Waktu tu kau menyesal macam aku. Dah tak guna okeh. So sementara masih ada ni kau cakaplah setiap hari. Selalu juga cakap terima kasih, suami bawak balik barang dapur cakap terima kasih, isteri masak sedap cakap terima kasih, isteri gosok baju cakap terima kasih.

Luahlah selalu. Jangan harap pasangan masing-masing faham. Saling appreciate each other. Jangan merendahkan kerja suami dan jangan sesekali merendahkan kerja isteri kalau dia hanya duduk di rumah.

Isteri, belajar cara jumpstart kereta kalau bateri kong. Belajar dari suami cara isi angin tayar, ikut gi bengkel sesekali dan tengok orang repair dan belajar serba sedikit. Belajar juga macamana nak repair benda-benda simple kat rumah.

Suami belajar cara masak nasi, macamana nak siang dan goreng ikan, macaman nak spaghetti yang anak-anak suka tu. Tak perlu banyak dua tiga masakan dah cukup. Belajar juga cara asingkan dan basuh baju, nak guna setting yang mana dan sebagainya. Macam-macam lagi chores yang kena sama-sama belajar dan ambil tahu.

Macam remeh jer, tapi ini survival skill. It will help a lot.

Buka file dan simpan maklumat pasal pasangan. Letak dalam tu segala username dan password email, FB, IG apa shaja akaun yang ada. Detail akaun bank, akaun kwsp, tabung haji, segala harta, segala hutang piutang dan sebagainya.

List semua details bayaran bulanan, hutang bank, bayaran takaful dan apa sahaja tanggungan. Nombor pin kad bank tu pun tulis di situ, sangat penting okeh. Lagi satu password handphone pun share jugak, sangat penting. Takut apa, kongsilah semua details.

Buka juga fail untuk anak-anak. Masukkan segala details pasal anak, buku biru dan pink simpan dalam tu, segala jadual imunisasi dia. Pasal sekolah dia, pasal rekod perubatan, ubat dia pernah ambil dan segalanya.

Apa-apa jadi senang nak rujuk. Macam kes aku, semua smooth sebab semua rekod disimpan dengan lengkap.

Sediakan wang untuk isteri dan anak-anak. Kalau kita mati, isteri dan anak ada duit untuk teruskan hidup dan mulakan hidup baru. 2 tahun pertama sangat sukar untuk orang yang kehilangan pasangan ni. Kalau takde duit nak survive maka ia akan jadi bertambah sukar.

Cari kawan-kawan ejen takaful dan tanyalah plan hibah yang murah. RM20++ sebulan pun dah boleh dapat RM100K. Cukup untuk pasangan teruskan hidup sementara dia dapat income lain.

Kita selalu tak ambik port pasal ni. Sebab tu banyak gila harta orang islam terbeku di Amanah Raya. Tak boleh nak dikeluarkan sebab tak cukup segala dokumen, tiada perwarisan dan sebagainya. Dekat MAIS dengan serendah RM300 dah boleh buat wasiat. Kat As-Salihin Trustee dalam RM1400 macam tu.

Buatlah. Buatlah semua yang aku ceritakan tu.

Benda ni nampak remeh. Alahhh tak perlulah semua tu. Selagi kau tak rasa maka kau tak tahu betapa pentingnya semua benda yang aku senaraikan di atas. Aku dah lalui semua dan aku share supaya semuanya mudah untuk korang nanti.

Semoga semua pasangan panjang umur dan tua bersama. Namun sesungguhnya, salah seorang akan pergi dulu meninggalkan.

Cuma tak tahu bila. Yang masih diberi kesempatan, buatlah.

VIDEO KAK LONG KONGSI-TAZKIRAH REZEKI MENCURAH UNTUK KELUARGA


Anak  Sawan Di Pusat Membeli Belah, Nurul Depp Tak Panik & Praktis Kaedah Yang Doktor Ajar.

Ibu mana yang boleh duduk senang kalau anak tak sihat kan. Lebih-lebih lagi si kecil yang dilanda demam dengan suhu badan yang tinggi.

penyanyi Nurul Wahab baru-baru ini ada berkongsi pengalaman anak ketiganya Raphael Depp yang berumur 3 tahun terkena sawan di salah sebuah pusat membeli-belah. Takut dengar kan. Mujurlah tempat ramai orang, mudah nak minta tolong.

Ikuti kisah anak penyanyi ini menerusi laman instagramnya yang katanya sudah kembali sembuh selepas dimasukkan ke hospital.

Terima kasih semua yang mungkin saya tak perasan yang berada di sekeliling kami melihat semalam kejadian yang merunsingkan semua orang yang lalu lalang di situ.
Ini sudah menjadi biasa kepada kami. Pengajarannya semalam, saya harus lebih pantas bertindak seberapa segera apabila raphael kena demam.


Dah Lah Berkhasiat Daun Mulberry Celup Tepung Ni, Mudah Pula Cara Penyediaannya. Mesti Buat Jika Nak Sihat!

Penjagaan kesihatan diri sangat penting kepada  diri kita dan ahli keluarga. Ia termasuk penjagaan pemakanan ahli keluarga. Kini selain makanan tambahan, ramai yang gemar mengamalkan penjagaan kesihatan secara natural.

Baru-baru ini suatu perkongsian yang amat bermanfaat untuk kita selidiki. Ia memaparkan khasiat daun mulberry. Paling menarik dia jadikan seakan makanan ringan cara sihat  dengan menjadikan daunnya dicelup tepung.

Patut la ramai yang duk viral DAUN MULBERRY CELUP TEPUNG ni. Sedap rupanya. Krup krap krup krap anak duk makan. Dah macam makan keropok keping. Kalau korang buat, sure tak menyesal lah. Khasiat pun banyak daun mulberry ni.
.
Resepi mudah sangat-sangat. Sukatan tepung sama banyak.
* 2 sudu besar tepung jagung
* 2 sudu besar tepung beras
* 1 sudu kecil serbuk kari (suka hati nak kari ayam daging ke, ikan ke) nak bagi rasa spicy skit.
* secubit serbuk lada putih & garam
* air suam

Bancuh agak² tak pekat, tak cair. Celup daun,dan goreng sehingga garing(guna api sederhana).

Sedia untuk dimakan.

Antara khasiat Daun Mulberry ini adalah ideal untuk membantu mengatasi atau mengurangkan penyakit berikut :
.
1. Penawar dan mencegah penyakit kencing manis (diabetes)
2. Mengawal serta mengurangkan kolesterol dalam pembuluh darah
3. Mengawal serta mengurangkan tekanan darah tinggi
4. Membantu mengelakkan serangan sakit jantung
5. Membantu dalam kehilangan berat badan
6. Mengurangkan keadaan asma yang teruk
7. Melambatkan proses penuaan dan meremajakan kekuatan anda
8. Mengurangkan risiko kerapuhan tulang kerana kandungan kalsium yang tinggi
9. Meredakan batuk, perasaan cemas dan kegelisahan
10. Mengurangkan kesakitan ketika datang haid
11. Membantu perjalanan haid yang tidak teratur
12. Menambahkan tenaga
13. Meningkatkan produksi susu badan
14. Membantu mengurangkan migraine, sukar tidur malam (insomnia) dan hipertensi
15. Memiliki semua 18 asid amino dan mengandungi vitamin B, B1, B2, C, asid folik, potassium yang amat diperlukan
16. Membantu, mencegah dan mengurangkan risiko penyakit kanser (antioksidan)
.
Rugi sangat-sangat kalau tak cuba. Banyak betul khasiatnya.

Sumber: Sumaiyah Abdullah via Petua Ibu


“Ajar Anak Makan Betik Sekali Dengan Biji.” Patutlah Ramai Suka Makan Buah Betik, Rupanya Banyak Khasiat. Doktor Ini Jelaskan Lanjut.

Apabila bergelar ibu bapa tentu risau dibuatnya apabila anak-anak mula menunjukkan tanda tidak selesa seperti batuk, demam atau selesema.

Tambahan pula, sekarang ni musim anak-anak demam, ibu ayah mana yang tidak susah hati dibuatnya.

Jom ikuti perkongsian doktor ini.

Ajar anak makan betik sekali dengan biji tau. Biji betik boleh kurangkan kecacingan yang buat anak kita asyik tak senang duduk tu, tidur pun terganggu.

Betik kena jadi buah favourite anak-anak. Buah tempatan, senang sangat nak dapat. Setengah biji buah betik, lagi tinggi kandungan vitamin C dalam sebiji buah oren. Biji betik bersifat antiparasit. Sangat bagus untuk anak-anak.

Sikit je makan biji tu. Sepotong dadu betik saiz 5 cm, bolehlah letak 1 biji betik. Rasa pahit pedas sikit. Memang tak biasa masa awal makan, rasa pelik. Tapi lama-lama akan terbiasa.

Macam kita tak biasa makan biji jambu batu, biji delima, biji anggur. Bila dah tahu khasiat yang ada, mesti tak susah nak telan.

Selain tinggi vitamin C dan bersifat antiparasit, betik tinggi dengan vitamin, mineral dan antioksida lain.

Betik ada jugak enzim papain dan chymopapain, bagus untuk penghadaman dan kurangkan keradangan. Sebab tu makan betik, mesti asyik lawas nak membuang je kan.

Kita biasakan anak dengan betik tau lepas ni. Seminggu sekali mesti beli untuk anak makan.

Kalau dah ada simptom kecacingan, lagi lah korang kena cepat cari dan bagi anak makan betik sekali dengan bijinya.

Kalau anak belum biasa dengan rasa betik, blend kan dulu dan jadikan aiskrim. Masuklah jugak biji betik, tambah madu sikit. Biar dia seronok makan aiskrim betik.

Bila dah serasi lidah anak dengan rasa betik, pantang nampak nanti, asyik kena beli je. Macam ni yang kita nak kan.

Kita cuba sama-sama ya.


Kenali Lebal PAO Pada Produk, Jadi Tak Heran Kalau Minyak Wangi Dah Tak Harum Baunya!

Penggunaan produk kecantikan bagi seorang wanita memang sesuatu yang lumrah. Malah terasa janggal pula sekiranya ada seorang perempuan yang langsung tidak menggunakan apa-apa produk kecantikan yang terjual dipasaran.

Mungkin jika ingin disenaraikan antara produk yang paling asas semua antara kita pakai adalah seperti krim pencuci wajah, syampo, bedak, lipstik dan minyak wangi.

Bila bercerita tentang penggunaan produk-produk kecantikan ini pula, pelbagai macam ragam pengguna. Ada orang memang sekali sekala guna, jadi tidak hairanlah bertahun-tahun pun produk tak habis-habis.  Ada pula yang jenis pakai hari-hari tapi guna sikit-sikit, kononnya nak pastikan produk tidak cepat habis. Nak berjimatlah katakan.

Tapi tahukah anda, sebenarnya setiap produk kecantikan yang digunakan apabila dibuka sahaja penutupnya, ia mempunyai tarikh luput bagi memastikan produk yang dipakai kekal berkualiti. Dan setiap satu produk itu juga berbeza-beza jangka hayatnya.

Apa kesannya menggunakan produk tamat tarikh luput?

– Produk kurang berkesan atau tidak berkesan langsung jika digunakan

– Takut memberi efek pada kulit seperti radang dan sebagainya

Ini cara nak lihat jangka hayat produk selepas dibuka.

Lihat logo Tempoh Selepas Pembukaan (PAO) yang biasanya ada pada setiap produk yang dijual. Contohnya “12M” atau “24M” dan ini  bermakna, produk itu boleh digunakan 12bulan ataupun 24bulan selepas dibuka.

PAO mula diguna pakai dalam penglabelan produk kosmetik pada 2005. Penggunaan tersebut diwajibkan oleh Europe Commission dimana semua syarikat pengeluar produk kosmetik perlu meletakkan label PAO pada produk mereka sekiranya produk tersebut mempunyai tarikh luput di bawah 30 bulan.

Jom Semak PAO produk yang ada dipasaran.

Ini pula bagi produk Loreal Elseve Extraordinary Oil, PAO menunjukkan 18 bulan lamanya.

Minyak wangi pun ada ye, contohnya  bagi minyak wangi Amouage ini dilabelkan 30 bulan sahaja.

Jadi tidak hairanlah ye kalau simpan lama-lama minyak wangi yang telah digunakan melebihi jangka hayatnya maka kurang berbau dan tidak kekal lama harumannya. Semoga info ini dapat memberi manfaat untuk kita sebagai pengguna produk yang bijak.


Isteri Baiki Kelemahan Diri Dengan Tahu Cara Nak Tawan Hati Suami. Barulah Suami Sayang!

Ada sesetengah isteri yang menganggap si suami sudah mula tidak menyayangi atau kurang rasa kepada mereka. Jangan mudah berprasangka buruk dan hanyut dengan emosi anda. Sebaliknya, cuba cari kekurangan yang mungkin ada pada diri dan cuba untuk memperbaiki kelemahan itu.

Cara mudah untuk tambat hati suami.

1.Mengambil berat akan penampilan suami.

Dalam hadis ada menyebut, “Ya Fatimah, barangsiapa wanita meminyakkan rambut dan janggut suaminya serta memotong kumisnya dan mengerat kukunya, Allah akan memberinya minum air dari sungai-sungai di Syurga, diringankan baginya sakaratul maut, akan didapati kuburnya menjadi sebuah taman Syurga, Allah mencatatkan baginya bebas dari api Neraka, dan selamat dari Titian Sirat.”

Sesetengah suami lebih gemar membiarkan si isteri mengambil alih dalam urusan yang remeh-temeh seperti menentukan pakaian yang hendak dipakai. Ini adalah salah satu cara si suami ingin bermanja dengan anda atau mungkin sahaja si suami sudah terbiasa dengan layanan dari ibu mereka. Jadi sebagai seorang isteri anda seharusnya cuba untuk melayan suami anda lebih daripada apa yang pernah diberi oleh ibu mereka.

Para isteri seharusnya berasa bangga tatkala melihat suami segak setiap hari.

Elakkan daripada berfikiran negatif. “Biarlah suami aku kurang segak asalkan takde orang tackle”.  Sekiranya anda ikhlas, keikhlasan itu akan dibalas dengan kejujuran yang lahir dari lubuk hatinya, bukan dengan kepura-puraan. Tambahan pula, anda akan peroleh pahala lebih dengan menghias suami.

2.Menambat hati suami dengan bersegera pergi jika dipanggil

Haa ! Ini antara perkara yang selalu dipandang remeh oleh para isteri. Tatkala si suami memanggil anda seharusnya anda segera pergi dan memenuhi panggilannya. Tinggalkan segala perkara yang sedang anda lakukan ketika itu. Jangan sesekali menangguh dan membiarkan panggilannya tidak bernyahut.

Namun janganlah pula anda membiarkan ikan di dalam kuali dengan minyak panas begitu sahaja. Minta si suami untuk tunggu sebentar, selesaikan kerja anda, persiapkan diri, dan terus pergi kepadanya.

3.Menambat hati suami dengan sentiasa berhias untuk mereka

Para isteri terutamanya yang sudah mempunyai anak seharusnya tidak menjadikan kesibukan mengurus anak dan hal rumah sebagai penghalang untuk anda berhias untuk si suami di rumah. Elakkan memakai pakaian seperti kain batik dan baju kelawar setiap hari atas alasan, “selesa pakai baju basahan seperti ini di rumah kerana selesa, dan senang nak buat kerja”.

Kalau anda rasa tidak mengapa untuk pakai t-shirt (I Love Pangkor) beserta kain batik (yang mungkin sudah tertetas di bahagian jahitan atau warna yang sudah lusuh kerana terlalu kerap pakai), jangan pula persoalkan kenapa suami anda lebih suka balik lewat atau mengadap fb daripada bersembang dengan anda.

4. Ucapkan terima kasih dengan setiap pemberian daripada suami

Setiap suami pasti suka apabila usahanya dihargai. Mereka akan rasa usaha mereka sangat berbaloi dan rasa lebih ikhlas dengan setiap pemberiannya. Oleh itu, para isteri seharusnya belajar untuk mengucapkan terima kasih kepada suami walaupun untuk pemberian yang tidak seberapa. Andai kata anda kurang suka dengan pemberian tersebut jangan lekas menghentam tetapi dahulukan dengan ucapan terima kasih dan puji-pujian. Kemudiannya barulah anda meluahkan rasa anda dengan cara yang sopan dan lembut. Dengan ini, suami akan lebih menghargai pandangan dan citarasa anda.

5. Jangan berleter

Berleter merupakan satu cara untuk wanita mengekspresikan ketidakpuasan hati atau persoalan di minda mereka. Berleter merupakan kaedah komunikasi yang sangat tidak effektif. Ini adalah kerana intipati dan tujuan komunikasi itu sangat tidak jelas dan sukar difahami. Kebiasaanya juga wanita kerap kali mengulang ‘point’ yang sama. Ini menyebabkan si suami memilih untuk membiarkan sahaja leteran anda tanpa mengambil sebarang tindakan.

Oleh itu, para isteri seharusnya belajar untuk berkomunikasi dengan lebih effektif. Ini dapat menjamin keharmonian rumahtangga. Bukan itu sahaja, suami juga lebih suka untuk berkongsi cerita dengan anda.

sumber:


“Happy Birthday Sayang. Isteriku Dunia Akhirat. Dari Suamimu.” Jalaludin Hassan Titip Ucapan Romantik Buat Isteri. Sweet!

Siapa yang tak kenal dengan pelakon serba boleh, Datuk jalaludin Hassan. Lakonan nya sehingga kini tetap mantap biarpun dimamah usia.

Malah, babak lelaki atau suami romantik antara yang menjadi ‘makanannya’ setiap kali menerima tawaran.

Rupa-rupanya bukan hanya dalam lakonan, bahkan dalam kehidupan biasa sebagai suami, Datuk jalaludin seorang yang cukup romantik.

Bersempena ulang tahun kelahiran isteri tercinta yang ke-50 baru-baru ini, dia menitipkan ucapan istimewa buat isterinya, Rapidah Abd Ghani.

Ucapan tersebut dikongsikan menerusi laman Instagramnya.

“Realitinya aku tidak pandai mencurahkan perasan hati ini. Berbeda ketika aku di dalam set pengambaran. Mungkin aku hebat mencurahkan perasan hati ku, namun ianya hanya sekadar lakonan dalam menghayati watak atas arahan Tuan Director Ahmad Nisfu demi sesuap nasi untuk menyara keluargaku.

Menurut Dato Jalaludin, dia tidak pandai meluahkan isi hati secara realiti jika dibandingkan dalam dunia lakonan. Begitupun sempena ulang tahun kelahiran isteri tercinta, dia mencuba.

Sebagai suami, dia mendoakan agar isterinya itu dikurniakan keberkatan, kesihatan, kesabaran, ketaatan, dimurahkan rezeki, keikhlasan hati dalam pergaulan juga ketika beribadat dan dikurniakan kebahagiaan dunia akhirat hingga ke jannah.

“Happy birthday sayang. Isteri ku dunia akhirat..” ucap Jalaludin Hassan buat isteri kesayangannya.

Perkongsian tersebut meraih perhatian ramai. Termasuklah rakan Selebriti yang lain. Rata-rata memuji Dato Jalaludin Hassan seorang yang sangat romantik dan sentiasa tersenyum apabila bersama isteri tercinta.

Bahkan semua menitipkan doa semoga pasangan ini sentiasa sihat dan berkekalan hingga ke akhir hayat.

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Berapa banyak agaknya yang adik-adik BK kita ni tahu pasal kartun popular tahun 90-an dan awal 2000. Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Maafkan Saya Terpaksa Tunjuk Sekali Lagi.” Dituduh Berpura-Pura Kaya, Terpaksa Tunjuk Aset Tanah RM100 Juta.

Kisah kejayaannya di dalam bidang hartanah sebelum ini pernah tular di media sosial. Jutawan hartanah Mohamad Azlan Abdullah @ Ali atau lebih dikenali sebagai Mohamad Azlan Al Amin, pernah mendapat perhatian kisahnya yang bangkit daripada keluarga miskin tegar berubah kepada seorang jutawan hartanah yang disegani.

Biarpun bergelar jutawan, anak kelahiran Kampung Tok Raja, Besut itu tidak pernah mendongak ke langit, sebaliknya bersikap tunduk ke bumi.

Malah, dia lebih selesa memilih kehidupan serba sederhana dan sentiasa istiqomah dalam setiap apa yang dilakukannya. Namun kadang kala, tetap ada cabarannya dalam hidup.

Terbaru menerusi facebook miliknya, meluahkan rasa kecewa apabila ada pihak mempertikaiannya kehidupannya sehingga ada tidak sedap didengar mendakwa dia hanya berpura-pura seorang hartawan.

Tidak mahu ia berpanjangan, Azlan terpaksa mendedahkan nilai aset yang dimiliki. Bukan niat untuk mendabik dada tetapi berharap ia menjadi iktibar kepada pihak berkenaan.

Dia meluahkan rasa syukur dengan anugerah yang dimilikinya dan berharap sentiasa memburu tawadhuk dengan caranya tersendiri.

MAAFKAN SAYA TERPAKSA TUNJUK SEKALI SEKALA.

Jujurnya,saya malu dan tak mahu bercerita tentang aset aset hartanah yang saya miliki dengan izinNya.

Tetapi apabila ada segelintir suara suara sumbang yang seakan menuduh saya hanya berpura pura menonjolkan diri bak hartawan,maka saya terpaksa sekali sekala tampilkan sedikit aset hartanah yang Allah swt anugerahkan sementara kepada saya.

Mungkin kerana gaya hidup saya simple dan ala kadar sangat,rumah pun tak mewah macam dewan badminton,pakai macam penoreh getah,maka saya seakan dilihat tak munasabah untuk diangap hartawan.

Tapi sabar dulu kawan,jangan cepat menduga cetak atau dalam air di lautan kalau kita bukan ahli untuk menyelam.

Hanya ikan yang tahu dunia air.

Saya tak minat bercerita pasal harta.

Saya hanya ada sedikit sahaja aset untuk jana kehidupan berkeluarga.

Tak banyak pun!

Sepanjang sepuluh tahun saya di bidang hartanah,ada lah lebih 100 juta nilainya jika dihitung sekarang.

Rm100 juta nilai tu bukan besar,biasa biasa saja.

Saya anggap itu pencapaian yang sangat serta masih kecil,kerana saya sasarkan untuk memiliki aset lebih rm1 bilion menjelang sepuluh tahun ke depan…InsyaAllah

Malu saya nak mengaku berharta,saya suka menyendiri dengan cara sendiri.

Lagipun,lebih ramai di luar sana yang kaya raya.Setakat saya ada cikit cikit,apalah sangat.

Apepun,saya syukur dengan apa yang Allah kurniakan seadanya ini.

Di bawah ini,hanya sebahagian geran geran tanah yang saya ‘terpaksa’ kongsikan untuk ‘menjawab’ tuduhan tuduhan jahat oleh segelintir mereka yang jelas mencemburui kejayaan kerdil saya!

Saya tak mahu terkesan dengan suara suara sumbang,nanti saya akan jadi sombong dan lupa diri sedangkan kita hanya hamba saja.

Kalau saya hidup untuk menunjuk sehingga sombong,saya mungkin akan tanya kembali seperti berikut :

“Berapa ratus juta kau ada aset untuk sembang dengan aku???”

Saya akan soal lagi “Setakat kau hanya ada toyota atau mercedes dan rumah banglo guna pinjaman bank,tak payah sembang lah! Tunjuk geran geran tanah kau ada berapa ratus keping!”

Tapi nauzubillah..

Innalillah,jika saya jadi sombong begitu,saya dah ikut sifat IBLIS!

Justeru,izinkan saya terus memburu tawadhuk dengan cara saya walaupun saya pasti belum tawadhuk!

Doakan saya istoqamah dalam mujahadah!

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“3 Bulan Kekal Bacaan Darah Seperti Ni..” Wanita Ni Kongsi Petua & Pemakanan Kawal Darah Tinggi & Terbukti Berkesan!

Tekanan darah (blood pressure – BP) tinggi dikenali sebagai pembunuh senyap kerana simptom-simptomnya jarang dijumpai pada peringkat awal. Oleh yang demikian, satu-satunya cara untuk mengetahui sama ada ahli keluarga kita menghidap tekanan darah tinggi atau tidak adalah dengan mengukur tekanan darah menggunakan alatan khusus yang boleh dibeli di farmasi atau pun pergi ke klinik untuk buat pemeriksaan kesihatan.

Menyentuh tentang rawatan atau kaedah untuk mengawal tekanan darah, selain dengan mengamalkan gaya hidup yang sihat dan sentiasa mengambil ubat-ubatan yang disarankan oleh doktor, anda juga boleh usahakan seperti yang dipraktikkan oleh wanita ini dalam mengawal masalah darah tingginya. Terbukti menurutnya, bacaan darah dapat dikawal dengan baik.

Nak tahu lanjut, ini perkongsiannya.

Stabilkan Bacaan Tekanan Darah

Darah Tinggi Kena kawal pemakanan jangan bergantung pada petua sahaja supaya stabil selalu. Dah 3 bulan saya diet dan kekalkan bacaan darah seperti ini 70-80/125

Cara nak bagi darah cantik bergantung pada pemakanan harian kita. Saya cuma makan ikan, ayam dan daging sebulan sekali saja.

Banyakkan minum sayur dan jus. Makan nasi beras BROWN RICE sahaja. Setiap hari minum jus timun dan epal hijau.

Jus cincau minum hanya bila bacaan tekanan darah tinggi saja. Bila dah normal
Cepat cepat berhenti minum cincau sebab takut merudum turun ‘ bahaya’. Jadi untuk kebaikkan dan keselamatan kena ada BLOOD PRESSURE MONITOR dirumah…beli satu

Cincau tak boleh makan untuk jangka masa yang lama dan ada sukatannya. Saya minum jus cincau 8 hari saja kemudian terus stop bila darah dah normal. Sekali minum 200gram cincau. 2 kali sehari.

Jika darah anda tidak terlalu tinggi cukup sehari sekali saja – 250gram

Cincau hendaklah dikisar campur air 1 gelas supaya cepat berkesan ( jangan tambah apa apa terutama GULA) dan cincau mestilah guna cincau TANPA GULA dan PERASA sahaja.

Untuk maintainkannya bergantung kepada pengambilan makanan harian kita dan minum jus TIMUN 1 biji setiap hari. Untuk lebih baik campur epal hijau sebiji.

Jangan makan macam macam..kena kawal pemakanan…langkah paling baik untuk kesihatan yang baik.

Kalau nak buat cincau sendiri paling mudah pergi beli daun cincau kering di
Kedai sinsei cina’…tanya dia cara cara nak buat atau masak. Dalam google pun banyak resepi buat cincau. Cincau dibuat dari daun. Ada pokoknya. Beli pokok dalam shopee lazada pun ada dijual. Tanam nanti boleh buat cincau sendiri dan boleh jual pada jiran jiran.


Diuji Kesempitan Rezeki, Lakukan Ini Tanpa Lelah Pasti Ada Habuannya!

Menjalani kehidupan ini kalau boleh kita mahu semuanya lancar dan mudah dilalui. Sentiasa rasa bahagia di samping keluarga, dimurahkan rezeki dan sentiasa tenang tanpa tekanan.

Namun hakikatnya, kehidupan itu adalah suatu ujian. Pasti ada pasang surutnya, ada waktu tenang ada masanya bergelora.

Begitu juga bila menyentuh tentang rezeki, pasti antara kita pernah berdepan saat kesukaran hidup.Apatah lagi bila mengenangkan ketika mula belajar hidup berumah tangga.

Setiap antara kita punya jalan cerita yang berbeza dan yakinlah setiap ujian yang diberi Allah, hadapi dengan reda dan terus bergantung harap denganNya. Pasti ada habuan yang indah dipenghujungnya, seperti munculnya sang pelangi yang indah selepas bumi ditimpa hujan.

Namun amalan bagaimana harus kita lakukan untuk menjemput rezeki?

Hal ini dikongsikan di fb Pakar Diari Hati berkenaan Tips Murah Rezeki..Perkongsian daripada pengalaman seorang sahabat.
Jom semak.

Pertama

Kedua

Ketiga

Keempat

Kelima


Minum Air Tebu Bukan Je Hilangkan Dahaga, Kata Saintis Ni Banyak Khasiatnya!

Teringat suatu masa dulu, air tebu menjadi antara minuman yang mudah didapati dek kerana banyaknya dijual oleh penjaja tepi jalan.

Berbanding kini lebih ramai yang berniaga pelbagai jenis air yang viral seperti Teh Ais, Ais Kepal, Air Mangga dan sebagainya hinggakan jika teringin merasa kelazatan air tebu agak sukar dicari.

Bercerita tentang air tebu ini, siapa sangka bukan sahaja nikmat diminum ketika cuaca panas, malah sebenarnya banyak khasiatnya untuk kesihatan.

Hal ini dijelaskan oleh pakar saintis kita iaitu Dr. Suri Roowi yang tidak asing lagi namanya.

Jom semak perkongsiannya.

KHASIAT AIR TEBU

Air tebu akan memudahkan aliran kencing dengan cepat, yang akan terus membantu buah pinggang untuk berfungsi dengan lebih baik. Jika ia ditambah jus limau lebih baik untuk rawatan demam kuning (J. Food Ag-Ind. 2010, 3(04), 453-461).

Selain daripada itu, asid glycolic dalam air tebu boleh mencegah jerawat, mengurangkan parut, mencegah penuaan dan membantu menjaga kulit daripada kering.

Sumber :  Dr Suri Roowi
Principal Scientist


Amal Minum Air Rebusan Kurma Cina, Halia & Halba Ni, Badan Terus Rasa Bertenaga & Tak Berangin Lagi!

Khasiat kurma cina juga sering disebut-disebut bagus untuk kesihatan tubuh badan dan dapat membantu memberi lebih tenaga yang diperlukan oleh tubuh badan untuk kekal aktif dan sihat.

Namun begitu tidak semua antara kita biasa mengamalkan pengambilan kurma cina ini berbanding rempah atau herba seperti halba, cengkih dan sebagainya sedangkan khasiatnya cukup luar biasa.

Antara khasiat yang terkandung di dalam kurma cina menurut kajian yang dikongsikan di klikdokter adalah seperti berikut :-

Mengetahui betapa banyaknya kebaikkan kurma cina ini untuk kesihatan, apa kata anda amalkan untuk minum air rebusan kurma cina ini seperti mana yang diamalkan oleh Fairuz Azmi.

Menurut perkongsiannya, air rebusan ini bagus untuk membuang angin dalam badan dan sekali gus dapat menjadikan tubuh badan lebih bertenaga dan tidak mudah letih.

Bagi anda yang ingin mencuba di sini di kongsikan cara untuk menyediakan air rebusan tersebut, selamat mencuba.

Resipi Air Rebusan Kurma Cina Untuk Lebih Bertenaga

Bahan-bahan:

Air 4 mug
Kurma cina segenggam
Halba 1 sudu besar
Halia ketuk 2 inci
Gula batu Secukup rasa

Cara Buat :

Ekstra info : Air rebusan ini boleh guna untuk 3-4 kali minum. Contoh : Malam ini saya rebus dalam periuk, tuang dalam cawan untuk minum. Kemudian saya tutup periuk tu elok-elok. Esok malam saya akan panaskan sahaja. Ulang sampai 3-4 hari. Lepas tu baru tukar bahan yang baru.


“Very Manja & Very Prety…” Sweetnya Ucapan Anniversary Ke 20 Dato AC Mizal Buat Isteri Tercinta!

Mengekalkan ikatan perkahwinan yang  bahagia hingga ke akhir usia tentunya menjadi harapan buat semua pasangan suami isteri. Namun bukanlah perkara yang mudah, ia memerlukan usaha dan ‘perjuangan’ bersama antara keduanya bagi memastikan kasih sayang yang dibina terus mekar dan kekal untuk selamanya.

Pelbagai cara dapat dilakukan dan salah satunya adalah saling menghargai pasangan masing-masing pada hari anniversary perkahwinan.

Ini memandangkan dengan menyambut anniversary akan menjadi detik yang membahagiakan sama ada bagi suami mahu pun isteri . Bukan sahaja dek kerana pemberian hadiah atau jambangan bunga ros sebagai tanda ingatan bagi mengenang kembali detik memulakan ikatan cinta menjadi suami isteri.

Bahkan dengan ucapan ingatan tulus ikhlas daripada pasangan juga sudah cukup membuatkan sambutan hari istimewa tersebut memberi makna yang tidak ternilai.

Ini sebagaimana apa yang dilakukan oleh Datin Emylia Rosnaida di mana baru-baru ini menyambut ulang tahun perkahwinannya yang ke 20 tahun bersama Dato AC Mical.

Menerusi laman sosial instagram, menulis nukilan indah buat suami tercinta sambil memuat naik foto mereka untuk tatapan umum.

“Ya Allah syukur pada Allah dah 20tahun kita bersama , today 10.10 is our Anniversary yang ke 20 tahun , tq b , menjaga i dan anak-anak dengan baik , susah senang kita bersama, u kerja kuat tak kira masa untuk i & anak2, I appreciate it so much , syukur pada Allah kerana memberi i seorang suami dan bapa yan baik for me dan anak2, tq B

“Selama jantung ini berdetak. Ku akan selalu menjagamu. Hingga akhir waktu. Selama nafas ini berhembus. Tak akan ada cinta yang lain. Hingga Tua Bersama. Love u B , Happy 20th Anniversary.

Di akaun Instagram yang sama menerusi hantaran berbeza, Dato AC Mizal pula menitipkan kata-kata romantis dan harapan indah buat isteri tercinta.

“Let me tell u all something about my ex girlfriend ni yang i dok sayang dia from 20 years ago u know….very manja n very prety for me…she ni my best friend n partner i dalam semua benda i buat….i love her so much sampai tak sangka dah 20 tahun…eh lupa lak i kahwin dia k!…sampai hari ni i rasa macam semalam je jumpa…love u b…happy 20th anniversary and more to come.MUAAHH!,” tulis Dato Ac Mizal.

Meninjau  di ruangan komen, rata-rata peminat dan wargamaya berasa tumpang gembira dan memberikan ucapan selamat ulang tahun perkahwinan kepada pasangan suami isteri ini.

Happy Anniversary Dato & Datin! Semoga kekal bahagia hingga ke akhir hayat. 🤲🏻

Happy anniversary dato & datin! Semoga kekal selamanya..teruskan bercinta setiap hari..berbahagia hingga ke jannah..amin..suka sgt tgk datin dato..very loving couples..love sgt! 😍😍..❤❤

Happy aniversarry ❤❤ Sweet nya kata2.. Datin dan Dato saling melengkapi hingga sempurna dimata msg2.. mudahan Allah terus rahmati kalian hingga ke syurga Allah

Alhamdullilah, may your happiness and beautiful marital bliss last till HIS Jannah, Aamiin ❤❤❤

Sekadar info, AC berkahwin dengan Emylia pada 2002 dan hasil perkahwinan, pengacara itu dikurniakan dua orang cahaya mata iaitu Reeve dan seorang anak perempuan, Fea Eryssa.


“Dialah Supermom Anak, Walau  Berbeza Sikap Tapi Dalam Perkahwinan Kami Saling Percaya- Azad Jasmin

Siapa yang tak kenal dengan pasnagan ‘gila-gila’ dan boleh dianggap loving couple ini. Karekter sang suami juga turut mencuit hati. Tidak sekadar itu, anak sulung pasangan ini sangat berbakat dalam bidang seni dan dilihat banyak mewarisi perangai si ayah yang ‘gila-gila’ orangnya.

Azad Jasmin dan Eira Syazira mendirikan rumah tangga pada 16 September 2011 dan hasil perkongsian hidup bersama, pasangan ini dikurniakan tiga cahaya mata, Amarra Sofea Rose, Ameisya Leann Rose dan Areisya Suri Rose.

Terbaru, pasangan ini mengadakan majlis ulang tahun perkahwinan ke-9. Istimewanya, perancangan itu dibuat sejak dua bulan lalu oleh Azad Jasmin bagi memberikan kejutan buat sang isteri tersayang, Eira Syazira.
Dalam ‘surprise’ tersebut, Azad dan Eira sekali lagi bersanding buat pertama kali di atas pelamin dan makan beradab.
Malah kejutan menjadi lebih berganda apabila pihak Emas Rozita beroperasi di Ipoh menghadiahkan set barang kemas berupa cincin, rantai, gelang dan anting anting bernilai RM15,000 kepada Eira.
“Jika selama ini saya yang lebih ke depan dalam bab menganjurkan sesuatu termasuk meraikan ulang tahun perkahwinan kami. Dia (Azad) hanya bersetuju dan menjadi ‘Mr Okey’.
“Cuma sekitar dua bulan lalu, dia cakap nak buat sesuatu kononnya nak menghabiskan masa bersama menikmati ‘candle light dinner’. Syaratnya saya tak boleh tanya apa pun dan tengok telefon bimbitnya.
“Malah serba serbi persiapan daripada memilih gaun yang nak dipakai dan jurusolek pun dia sediakan. Saya tak sangka pula rupa rupanya dia buat sesuatu yang di luar kotak fikiran. Memang terkejut hingga rasa sebak apatah lagi ada keluarga, teman rapat dan pihak media serta blogger yang ‘bersengkongkol’ dengannya,” kata Eira.
Pelakon dan penyanyi yang juga ibu kepada tiga cahaya mata perempuan ini bagaimanapun turut mengakui cuba untuk merosakkan perancangan kejutan suaminya.
“Saya terlebih dulu meraikan ulang tahun perkahwinan kami di Pulau Langkawi, dua hari sebelum kejutan ini terjadi.
“Dalam hati cuba mengorek dan menyiasat apalah yang cuba dilakukan suami. Kami tiba di Kuala Lumpur dari Langkawi pada sebelah siang sebelum kejutan ini terjadi.
“Saya sampai cakap keletihan sekembalinya dari pulau itu dan meminta ditunda saja ‘candle light dinner’ ini. Malah saya sampai minta percutian di Langkawi dilanjutkan beberapa hari. Tapi dia berkeras cakap tak boleh kerana semua sudah diatur. Mahu atau tidak saya terpaksa menurut,” kata Eira.
Bagi Eira, sepanjang perkahwinannya yang dibina bersama Azad sejak 16 September 2011, pasti ada turun naik
“Awal perkahwinan pasti ada rasa cemburu kalau suami balik lewat contohnya. Cuma lama lama kita susah mula faham rentak suami. Perasaan risau dan tak yakin itu sudah kian terhakis. Cuba elak daripada fikir bukan bukan. Kepercayaan jadi teras utama.
“Apabila hidup bersama kita mula tahu sisi baik dan buruk pasangan. Kena terima, hadap dan biasakan. Saya dulu sebelum kahwin lebih serius dan dramatik. Tapi dapat pula suami yang gila gila dan penuh humor, saya mula mengikut rentaknya. Tahulah perangai dia macam kita tengok di Instagram bagaimana pula. Ada saja modal lawak dan usikan buat kita ketawa sampai terbahak bahak.
“Lebih utama apabila berkahwin, kita juga kena akrab dengan keluarga mentua. Ibu mentua pun saya sudah anggap ibu kandung sendiri. Adik lelaki nya pun sudah jadi seperti teman BFF saya,” katanya.
Eira juga mengakui kehadiran tiga anak perempuannya, Amarra Sofea Rose, 7, Ameisya Leanne Rose, 4 dan
Areisya Suri Rose, 2 sudah mencukupi jadi pelengkap rumah tangga mereka.
“Tapi saya tahu suami memang kalau boleh nak anak lelaki pula. Saya dalam hal ini hanya berserah. Kalau ada rezeki hamil, saya tak tolak. Ikut hati cukuplah tiga anak perempuan.
“Cuma apabila bersalin ketiga anak itu dengan cara pembedahan, doktor memang minta jarakkan tempoh masa kalau nak hamil lagi,” katanya.
Sementara itu, Azad mengakui niat bersanding balik itu sudah lama terpendam.
“Tapi saya lihat angka kesembilan dengan tiga anak ini waktu terbaik untuk realisasikannya. Memang teringin nak ‘menikah’ lagi. Isteri saya tak kisah nak menikah berapa kali pun dan izinkannya, dengan syarat kena bersanding dengan orang sama iaitu dengan dia.
“Alhamdulillah berkat bantuan adik kandung, adik ipar dan rakan kongsi produk Bobba Fitz. Dengan bantuan penaja lain termasuk Rass Deco, jadilah apa yang saya impikan,” katanya.
Kata Azad, apa yang dilakukannya juga sebagai menghargai Eira.
“Saya bersyukur ditemukan isteri. Dialah ‘supermom’ kepada anak kami. Biarpun kami berbeza sikap, tapi apabila masuk dalam dunia perkahwinan, kami saling percaya.
“Kami kini lebih matang. Elakkan hal negatif dan tak perlu. Tak sangka juga perkahwinan kami sudah melepasi angka sembilan. Rasa macam baru saja kahwin dan bercinta dengannya,” kata Azad.


‘Lesen Cinta Perlu Selalu Diperbaharui Untuk Kekal Sweet.” Fauzi Nawawi Kongsi Tip Kebahagian Rumah Tangga.

Pasangan suami isteri ini memang cukup terkenal dengan sikap loving antara satu sama lain. Biarpun sudah lama berkahwin, namun cara mereka menzahirkan kasih sayang antara satu sama lain tetap sama. Bahkan semakin erat.

Terbaru, pelakon Fauzi Nawawi mendedahkan tip kebahagiaan rumah tangganya bersama Lisdawati iaitu  ‘dating’ atau keluar bersama isteri.

Menurut Fauzi, rasa cinta antara suami isteri perlu sentiasa dipupuk untuk kekal bahagia.

Fauzi berkongsi tips tersebut di akaun Instagram miliknya.

Di dalam perkongsian tersebut, beliau turut  memuat naik foto bersama Lisda di dalam kereta.

Pasangan ini sudah mendirikan rumah tangga sejak 11 tahun lalu.

Fauzi dikurniakan lapan orang cahayamata, yang mana empat daripadanya adalah dari perkahwinannya yang terdahulu.


“Ingatkan Diam Sebab Apa, Rupanya Tengok Video Arwah Ayah Dia.” Video Kanak-kanak Ini Buat Ramai Sebak

Dalam keriuhan dan kepetahan kanak-kanak yang sering menghiburkan kita dengan teletahnya, akan ada satu masa yang membuatkan hati mereka tersentuh.

Di waktu ini, baru kita akan dapat tahu sifat sebenar di sebalik tawa manja serta keletahnya yang riang.

Terbaru menerusi sebuah video yang tular di laman tiktok, telah dimuat naik oleh pemilik akaun @omokgendut18, menunjukkan seorang kanak-kanak perempuan dilihat menonton video di dalam satu telefon pintar.

Namun apa yang mencuri perhatian adalah reaksi kanak-kanak tersebut yang mengalirkan air mata.

Bagi yang pertama kali melihat video ini, pasti mengingatkan ianya pastinya ada plot twist namun apabila membaca caption video tersebut, terus terasa ingin berderai air mata.

“Allah…ingat dia diam buat ape..rupanya tgk video arwah ayah dia,” tulis @omokgendut18 di ruangan kapsyen video ini.

Melihat titisan air mata yang mengalir pada kanak-kanak tersebut, dapat di rasa sakitnya menanggung rindu lebih-lebih lagi kanak-kanak seusia ini sangat manja dan amat perlukan belaian dari ibu bapa.

Semoga adik ini tabah dan membesar menjadi anak yang solehah.

[TIP KEWANGAN]


Hampar Tikar & Makan Dalam Talam Bersama-Sama, Sifat Kejiranan Ini Raih Pujian Orang Ramai!

Bulan ramadan ni bukan sahaja bulan untuk kita menambah amal ibadat, malah banyak lagi perkara baik yang dapat kita buat. Salah satunya, eratkan lagi hubungan dengan jiran.

Bila masak untuk berbuka, kebanyakan orang akan lebihkan jumlah hidangan untuk diberikan kepada jiran tetangga. Kira adat bulan puasa lah untuk bertukar juadah puasa! Bukan sahaja boleh berkongsi rezeki, tetapi saling bertegur sapa dan eratkan lagi hubungan.

Lain pula bagi kawasan perumahan ini, bukan sahaja bertukar menu berbuka, malah mereka lebih memilih untuk berbuka puasa beramai-ramai di luar rumah di tengah jalan yang dihampar tikar.

Pada awalnya orang ramai menyangka ada individu membuka gerai dengan memacak khemah di hadapan rumah, tetapi jangkaan itu disangkal apabila khemah itu dijadikan tempat untuk mengumpulkan makanan yang dibawa dari setiap rumah.

Bertambah menarik lagi, juadah untuk berbuka dihidang di dalam talam seolah-olah kenduri kahwin dulu-dulu.

Ditanya di ruangan komen tentang kenderaan lain lalu di kawasan hamparan itu, pemilik akaun tiktok ini menjawab memang ada tetapi jarang kenderaan yang lalu.

Meninjau di ruangan komen, orang ramai memuji sifat kejiranan dan hubungan baik antara mereka.

Sumber : Tiktok @tyy9691

Jom tonton kisah Hikayat 1001 Malam yang dibawakan oleh Bintang Kecil.

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Disahkan Mengidap Major Depressive Disorder (MDD), Wanita Ni Kongsi Apa Yang Pernah Dia Rasa!

Semenjak kebelakangan ini, sering dipaparkan kesan-kesan serius akibat masalah kemurungan yang  berlaku dalam masyarakat masa kini. Pun begitu, bukan semua orang mudah berkongsi kisah hidupnya apatah lagi jika ianya berkaitan dengan penyakit kemurungan major sepertinya itu.

Namun, tidak bagi Areefah Ahmad telah berkongsi kisahnyadan semoga perkonsian ini dapat memberi info kepada orang lain tentang gejala-gelaja yang dirasainya sebelum disahkan mengidap penyakit kemurungan tersebut. Jom semak.

Pengalaman sebagai pengidap bipolar disorder (BD)

Aku disahkan mengidap major depressive disorder (MDD) beberapa tahun lepas. Selepas aku merasakan diri aku bukanlah Areefah yang sebelum itu, aku pergi ke klinik untuk mendapatkan rawatan. Sebenarnya aku lambat mendapatkan rawatan psikiatri kerana aku ada self-stigma.

Aku merasakan aku boleh melalui segala macam masalah sendirian seperti sebelum ini. Aku jenis sukar untuk menceritakan masalah aku pada orang lain kerana aku ego. Secara perasannya, aku rasa diri aku sepatutnya tidak mempunyai masalah kerana aku kuat. Sebelum itu juga, aku tidak membenarkan diri aku untuk merasa sedih.

Aku suka membaca buku sirah-sirah nabawiyah kerana aku tahu aku akan termotivasi dan terinspirasi dengan mereka yang sangat hebat. Buku-buku yang aku miliki juga kebanyakannya buku motivasi. Aku ceritakan bukan untuk bermegah, tetapi aku rasa aku perlu kongsikan kesilapan aku yang lewat mendapatkan rawatan disebabkan self-stigma. Moga Allah menjaga hati aku.

Pada ketika itu, gejala yang paling ketara adalah aku merasa sentiasa gelisah dan tidak boleh tidur. Selalunya jika gelisah, aku akan solat atau membaca al-Quran, tetapi aku tetap rasa gelisah dan paranoid. Mathurat pun tak pernah-pernah nak baca mathurat qubra secara bersendirian, tetapi aku cuba untuk membaca mathurat qubra. Disebabkan tidak boleh tidur, atau tidur dalam beberapa minit waktu malam, aku tidak terlepas dari solat-solat sunat pada waktu malam.

Walaupun ketika datang bulan, aku tetap bangun malam dan berzikir. Tetap aku merasakan gelisah, dan overthink. Bukan nak menafikan semua ni, malah semua ni penting untuk kesembuhan, tetapi disebabkan ianya penyakit, perlu jugak jumpa pakar seperti sakit sakit lain. Aku selalu menggigil, sesak nafas, mendengar suara-suara memanggil nama aku, tidak mahu berjumpa orang, terperap dalam bilik sendirian, tidak lagi pergi kerja, tidak mahu berjumpa manusia, rasa bersalah yang teramat. Gejala lain akan dikongsikan dibawah.

Macam-macam lagi aku rasa aku buat salah, jadi aku cuba muhasabah balik dan cuba mengelaknya. Contohnya aku rasa aku rasa aku jadi macam tu sebab kurang menderma, so aku menderma online mana-mana yang mintak bantuan.

Pengalaman berjumpa doktor bukanlah sesuatu yang mudah. Pada mulanya aku ke klinik kesihatan kerajaan kerana aku nak berjimat. Selepas buat DASS test dengan keputusan sangat teruk, doktor menyuruh aku datang keesokkan harinya untuk dirujuk ke pakar psikiatri. Aku tidak datang keesokkan harinya kerana aku rasa tak ada keperluan untuk berjumpa dengan psikiatri.

Aku teringat semasa belajar physiological psychology, ada ubat yang boleh buatkan kita tenang dan tidur. Sebab itu aku ke klinik untuk mendapatkan ubat tersebut. Ingat lagi, selepas doktor di klinik kesihatan tidak bagi ubat itu, aku ke klinik swasta pula. Klinik tu depan rumah aku je. Tapi doktor hanya prescribe ubat xanax dan minta aku mencarinya di farmasi.

Lebih 10 farmasi yang aku pergi, tak ada ubat tu. Aku ke klinik swasta lain yang lebih besar. Doktor prescribe xanax hanya 3 biji. Aku rasa xanax membantu aku untuk tenang dan tidur. Alhamdulillah. Tapi bila xanax habis, aku kembali seperti sebelum tu. Jadi aku ke klinik swasta lain, dan dapat xanax untuk seminggu. Doktor rujuk aku ke pakar psikiatri dan aku pun pergi la hospital kerajaan sebab nak jimat. Ubat tu mahal.

Di hospital pun mencabar jugak, tetapi alhamdulillah tak sampai seminggu dah dapat berjumpa pakar. Doktor diagnose aku ada MDD. Sebagai pelajar psikologi, aku pun ada stigma. Aku tahu MDD tu adalah penyakit mental, so perkara fist yang keluar dari otak aku adalah “takkan aku ada sakit mental?”. Pada waktu itu, aku beranggapan aku seorang yang normal. Tapi aku tetap berjumpa dengan psikiatrist minggu depan tu. Doktor sangat membantu dan membuatkan aku rasa semakin lega, dan its okay to seek for help. Aku dibekalkan dengan anti-depressant dan xanax.

Walaupun tak perlu makan xanax dah, aku rasa tenang kalau bawak xanax pergi mana-mana yang aku pergi. Dipendekkan cerita yang terlalu panjang di waktu aku mengidap MDD, aku disahkan mengidap bipolar disorder oleh doktor Wan di hospital lain. Di hospital lain pula, Dr Melissa kata ada beberapa sebab aku sakit bipolar pula. Mungkin kerana depression aku terlalu teruk atau mungkin aku memang mengidap bipolar tetapi salah diagnose pada awalnya. Banyak dah orang-orang yang berkorban demi aku, dan banyak dah hati tersakiti dek aku yang dah macam mayat hidup.

Insan disekeliling aku sangat supportive. Ada kawan-kawan yang siap buat whatsapp group dengan tajuk ‘Selamatkan Efa’. HAHA. Lebih kurang macam tu la tajuknya. Tu yang aku tahu sebab lepas aku dah semakin okay, mereka add aku masuk group tu. LOL. Aku rasa ada lagi yang buat group whatsapp untuk membantu aku. Waktu tu aku guna no telefon lain, dan hanya beberapa orang ada number aku tu. Aku rasa anxious setiap kali ada orang contact aku. Sampai aku search-search pasal pakej-pakej untuk pergi mesir belajar arabic sebab taknak jumpa orang yang kenal. Huhuhu..

Okay panjang pulak mukadimah. Aku sebenarnya nak ceritakan mengenai gejala yang aku rasa ja.

1. Perasaan sedih hampir setiap hari dalam tempoh 2 minggu. Aku of course lebih 2 minggu sebab lambat dapat bantuan. Malas nak ulas lebih-lebih.

2. Hilang minat dalam perkara yang digemari. Yang ni antara yang paling ketara sebab aku jenis passionate dengan kerja aku waktu tu, tapi aku rasa macam takde mood tanpa sebab. Aku dah tak pergi kerja, or kalau aku pergi kerja pun, aku duduk sorang-sorang di bilik meeting sebab taknak berjumpa dengan orang.

3. Tiada selera atau terlebih berselera. Aku puasa most of the day sebab tak ada selera.

4. Gangguan tidur. Aku memang tak boleh nak tidur. Tak pun tidur, tapi terjaga terjaga waktu malam. Esok tu lesu seharian.

5. Hilang tumpuan dan sukar membuat keputusan. Time ni, aku sukar nak buat keputusan sama ada nak terus kerja atau berhenti. Sekejap nak berhenti, sekejap nak kerja lagi. Aku happy sangat kerja macam tu. Kalau diberi peluang, memang aku nak teruskan dengan kerja tersebut.

6. Cepat penat. Fuhh, memang sangat lesu dan cepat penat. Rasa nak tidur tapi tak boleh tidur. Ingat lagi, masa tu aku baru lepas minor operation, aku ingatkan aku cepat penat sebab tu. Nak jalan pun rasa penat. Di UIA, daripada duk bilik level 3, doktor buat surat sokongan untuk aku duduk bilik bawah sekali sebab penat nak memanjat tangga. Heh.

7. Pergerakan atau pemikiran yang lambat. Masa ni, aku rasa macam berlari dalam air. Rasa segalanya lambat. Macam lampi jugak pun ada jugak. Nak fikir pun lambat. Kan aku konon-konon nak pergi Mesir, passport pulak dah expiry. Masa aku nak buat passport tu, orang tu cakap “kenapa blurr semacam je ni”. Uhuk

8. Perasaan bersalah yang melampau. Walaupun aku taknak jumpa orang, tapi aku jumpa jugak beberapa orang untuk selalu mintak maaf. Huhuhu.. Antara sebab aku taknak jumpa pakar pada awal tu sebab aku rasa bersalah dengan doktor dan aku rasa aku tak sepatutnya mendapatkan rawatan sebab bukan teruk pun. Aku rasa aku mengada je lebih.

9. Terfikir atau mempunyai perancangan untuk membunuh diri. Yang ni sayu sekali. Aku pun tak faham kenapa aku sampai terfikir tahap tu. Aku siap sampai buat wasiat.

Usaha ke arah kesembuhan tu bukanlah mudah. Walaupun hampir 10 kali masuk wad, tapi aku syukur sangat sekarang makin stable. Terima kasih pada semua yang membantu aku. Tak terungkap terima kasih tu. Hanya Allah je yang dapat membalas. Saranan aku, pada yang rasa ada gelaja-gejala kemur ungan, boleh jawab DASS, atau ke klinik terdekat untuk mendapatkan rawatan. Sakit mental ni sama jugak dengan sakit-sakit lain.

Ubat antidepressant bukanlah untuk membuatkan kita terus happy, tapi boleh membantu mood kita, inshaAllah. Sekarang makan lamotrigine, olanzapine, sertraline benzhexol dan xanax. Aku rasa ni kombinasi ubat yang baik untuk aku buat masa sekarang. Total ubat tu RM1,278 untuk sebulan. Nasib baik ada subsidi kerajaan. Alhamdulillah. Aku berbesar hati untuk membantu orang lain, sebab pada aku, tu jugak usaha diri sendiri untuk semakin sembuh. Aku rasa lega dapat bantu orang lain. Moga Allah membantu dan menjaga kita semua, biiznillah.


“Anak Nombor 2 Memang Lain Macam Sikit Perangai” Gambar Lila Amina Berdiri Atas Tangga Lipat Buat Warganet Berdebar

Anak kedua pasangan selebriti popular Awal Ashaari dan Scha Alyahya iaitu Lila Amina mencuri perhatian pengikut Instagram Awal.

Baru-baru ini Awal berkongsi gambar Lila berjaya memanjat sebuah tangga lipat yang tinggi ketika berada di rumah.

Menurut Awal, dia meninggalkan tangga tersebut sekejap sahaja namun tidak menyangka anak keduanya itu boleh memanjat sehingga berada di atas.

Berderau darah kita yang melihat aksi berani si kecil yang cheeky ini. Sesiapa pun yang melihat foto tersebut pasti berasa bimbang akan keselamatan Lila.

Namun jangan risau, sebagai bapa Awal sentiasa memastikan keselamatan Lila berdasarkan beberapa foto terakhir dalam posting beliau.

Awal dilihat segera memegang belakang badan anaknya daripada risiko terjatuh. Walaubagaimanapun aksi lucu dan tidak dijangka tersebut pasti ingin dirakamkan sebagai kenangan sama seperti ibu bapa lain jua.

Di ruangan komen, ramai pengikut Awal yang kebanyakannnya terdiri daripada golongan ibu memberitahu perangai anak nombor dua memang lain macam sikit perangainya, lasak, berani dan berdikari dalam banyak perkara.

Apa-apa pun sebagai ibu bapa kita kena raikan kelainan karektor dan perangai anak-anak dan dalam masa yang sama sentiasa utamakan keselamatan mereka dalam apa jua situasi.

Kebanyakan pengikut Awal turut menasihatkan agar lebih berwaspada memantau pergerakan Lila yang sedang dalam fasa suka meneroka perkara baru. Mereka enggan sesuatu yang buruk berlaku kepada si kecil yang comel itu.

Jom join webinar kehamilan Aku Tak Serik Bersalin.


Teh O Pandan Penyegar Badan, Booster Penguat Buat Ibu Mengandung Yang Keletihan, Wajib Cuba Ni!

Waktu mengandung adalah saat yang sukar untuk digambarkan. Ada wanita yang melalui pengalaman yang berbeza-beza.

Ada yang sihat tanpa sebarang gangguan dan alahan tetapi ada juga yang mengalami bermacam alahan dan keletihan melampau.

Malah melalui tempoh sarat dari usia kandungan tujuh bulan hingga 9 bulan adalah saat yang getir. Ibu terpaksa membawa kandungan yang agak berat dengan perut yang sudah mula cekang dan menegang.

Selain rehat yang mencukupi, amalan pemakanan yang tepat dan sihat adalah cara bijak ibu menjaga kandungan. Maklumlah ketika mengandung ibu dilarang mengambil ubat-ubatan tertentu dan pemakanan dan rehatlah sebagai langkah bijak.

Pun begitu mengamalkan petua tradisional tidak salah, asalkan tidak memudaratkan kepada ibu mengandung. Ini cara yang dilakukan oleh wanita bernama Lyndah Abraham di facebooknya. Perkongsiannya buat ibu-ibu mengandung yang selalu mengalami keletihan dan lemau-lemau badan boleh kita cuba.

Teh Penyegar Badan

Air Tea O penyegar badan. Paling sesuai untuk keluarga. Ibu-ibu mengandung yang selalu lemau pun boleh cuba.

Bahan-bahan:
Halia
Daun Pandan
Gula kabung/gula batu
Uncang tea

Caranya:

1. Rebus air bersama halia dan daun pandan.

2. Setelah mendidih tutup api.

3. Masukkn air panas tadi ke dalam cawan. Letakkan gula dan uncang teh (seperti bancuh teh biasa).

4. Siap untuk di hidang.


“Ibu Dan Atok, Sama Naik Menyakat Matin.” Bahagianya Keluarga Siti Sarah Ni

Bila anak kena rotan memang ibu ayah akan berlagak garang tapi dalam hati tetap sayang anak. Begitu juga penyanyi Siti Sarah Raisuddin yang menyakat anaknya yang dikenali Ariq Matin.

Video yang dimuat naik oleh Siti Sarah, tersebut memaparkan ayah kepada Siti Sarah sedang memarahi anak penyanyi itu.

Malah isteri kepada pelakon dan pelawak Shuib ini sempat turut berpura berpura menangis untuk menyakat anaknya. Jom kita lihat video ni. Mencuit hati!


Tak Mudah Bergelar Ibu Tunggal Usia Muda, Tapi Kena Kental & Tahan Air Mata Depan Anak. Tabahnya Wanita Ini!

Setiap pasangan yang berkahwin pastinya menginginkan kebahagiaan sehingga ke akhir hayat. Namun siapa kita mampu menolak andai ditakdirkan tali pernikahan putus di tengah jalan.

Demikian bagi wanita bernama Ayu Aziz ini. Status ibu tunggal disandang dalam usia muda memberi dugaan dan cabaran yang cukup besar. Namun, demi anak-anak dia cuba bangkit.

Baru-baru ini menerusi twitternya, Ayu memuat naik kisah dirinya selain berkongsi bagaimana dia melalui semua cabaran tersebut.

Semoga menjadi inspirasi buat ibu tunggal di luar sana untuk kembali bangkit demi anak-anak.

Tak Mudah jadi Ibu Tunggal Usia Muda

Tak Sembunyi Status

Rindu Anak Sampai Demam

Kena Kental Tak Boleh Nangis Depan Anak

Sabar Kena Fitnah

Jadi Ibu Tunggal banyak Kena Jaga

Tak Salah Jadi Ibu Tunggal

Anak Sumber Kekuatan

Stay Strong, Move Forward


“Tergamam Tengok Skin Dia..”-Kecantikan Wajah Isteri Fizo Omar Jadi Bualan Netizen!

Melihat perempuan cantik siapa sahaja yang tidak terpesona. Apatah lagi jika berpenampilan  ringkas tanpa secalit makeup, namun tetap terserlah kecantikan semulajadinya. Pasti mencuri perhatian ramai!

Begitulah kisahnya apabila baru-baru ini, isteri kepada pelakon Fizo Omar iaitu Fazeera Nazri menjadi perhatian netizen gara-gara kecantikan yang dimilikinya sehingga mencetuskan pelbagai reaksi ramai.

Menerusi sebuah video yang dimuat naik oleh Fizo Omar di laman TikToknya, dia bersama isteri sedang membeli belah di sebuah pasar raya sambil membincangkan sebuah jenama herba yang telah menjadi isu di laman sosial sebelum ini.

Dalam video tersebut, dapat dilihat Fazeera kelihatan terpinga-pinga dan mukanya jelas nampak begitu cuak sebaik sahaja dia membaca perkataan ‘pork’ yang terdapat pada bahagian maklumat pada produk tersebut.

Sedangkan, ‘pork’ yang dimaksudkan di bahagian maklumat tersebut adalah ia sesuai digunakan untuk digunakan pada daging lembu, ayam, kambing dan termasuklah babi.

ARTIKEL BERKAITAN :

Sebelum ini ramai yang salah sangka bahawa produk tersebut mengandungi babi walhal sebahagian netizen tidak membaca dengan baik apa yang ingin disampaikan oleh produk tersebut.

“Cantiknya… betul-betul natural beauty”

Susulan itu, menjengah ke ruangan komen, rata-rata netizen lebih terpegun dengan kecantikan semulajadi yang dimiliki oleh Fazeera dan betapa mulus kulitnya meskipun tanpa dicalet makeup ke wajahnya.

“Ulang ulang tngok sebab bini dia cantik 😭”

“Muka cuak pun cantik”

“tak weh, aku pun terpana masa dia zoom muka bini dia. cantik gila”

“Bini cantik naturallll🥰”

“cantiknya… btl2 natural beauty”

“Tergamam aku tengok skin dia wehhhhhhh🥺”

“Cantiknya wife dia kita yang pmpuan ni pun suka tengok suara pun lembut je”, begitulah antara komen-komen yang diberikan oleh netizen.

ARTIKEL MENARIK


5 Teh Untuk Kurus, Suami Boleh Sediakan Jika Nak Isteri Cantik Dan Langsing

Teh selalu dianggap ‘jahat’ kerana dikatakan bersifat angin. Hakikatnya teh terkandung banyak khasiat untuk tubuh apa lagi dalam menurunkan berat badan.

Teh hijau misalnya, amat baik untuk tubuh malah merupakan minuman teh yang paling berkhasiat jika dibandingkan dengan minuman teh-teh yang lain.

Khasiat teh hijau amatlah banyak kerana mengandungi antioksida dan nutrisi malah mampu meransang perkembangan otak dan paling penting mengurangkan lemak dalam badan. Hebat!

Ketahui lima jenis teh yang sangat berkesan untuk membantu anda hilangkan berat badan.

Teh 1: Teh Hijau
Teh ini tidak perlu diperkenalkan lagi. Mengandungi antioksida yang cukup tinggi malah paling utama boleh meningkatkan kadar pembakaran lemak badan dan
kadar metabolik. Jadi bagi yang nak kurus, minumlah teh hijau setiap pagi. Rasanya pun boleh tahan sedap.

Teh 2: Teh Oolong
Teh ini berasal dari China dan diambil secara meluas di sana. Teh ini memiliki komponen polyphenol yang sangat efektif dalam mengawal metabolisma badan.
Minum teh ini setiap hari, anda akan boleh menurunkan risiko obesiti.

Teh 3: Teh Pudina
Teh ini paling senang kalau nak buat sendiri. Ambil daun pudina dan masukkan ke dalam teh panas. Aroma dari minyak peppermint dan juga komponen organik
yang lain dalam teh ini dapat melenyapkan selera anda. Jika anda terasa mahu mengunyah kudapan, bancuh teh ini dan hirup.

Teh 4: Teh putih
Kajian menunjukkan teh ini menghalang adipogenesis, proses pembentukan sel lemak. Teh ini juga boleh mengawal kitar hidup sel lemak yang dipanggil
adipocytes. Mahu kekal kurus setelah penat-penat hilang berat badan? Banyakkan minum teh putih.

Teh Halba
Sedikit sentuhan tradisional tetapi cukup berbaloi buat tubuh. Gabungan teh dan halba yang cukup banyak khasiat ini buat tubuh berganda. Halba yang tinggi
khasiat membantu mengurangkan pengumpulan lemak-lemak baru dalam badan seterusnya membantu mengurangkan berat badan atau kegemukan.

Jom cuba buat sendiri di rumah. Suami pun boleh bantu buatkan kalau nak pastikan isteri sentiasa cantik dan sihat.

Selamat mencuba


Begini Didik Anak Cara Rasulullah S.A.W. Ini 4 Tip, Ibu Ayah Kena Alert!

Mendidik anak memerlukan ilmu pengetahuan yang cukup dan seorang ‘role-model’ untuk diteladani. Bagi umat Islam, contoh teladan yang terbaik adalah rasul junjungan yang mulia, Nabi Muhammad S.A.W. Baginda umpama ensiklopedia sebagai penyuluh buat segenap manusia.

Semua anak yang dilahirkan adalah pembawa rahmat dan rezeki buat semua  keluarga. Mereka dilahirkan penuh dengan kelebihan dan keistimewaan. Tiada istilah mereka dilahirkan membawa ‘nasib malang’ atau tidak elok buat kita.

Dilema ibubapa hari ini apabila setiap usaha yang mereka lakukan untuk mendidik anak-anak umpama mencurah air didaun keladi. Tiada apa perubahan positif yang terjadi pada tingkahlaku mereka. Jika tugas sebagai seorang guru di sekolah boleh mendidik beratus-ratus anak murid, tetapi ianya bukan jaminan kita mampu mendidik pada anak sendiri. Tertanya-tanya dimanakah silapnya.

Baik guru, pensyarah mahupun pakar motivasi semuanya adalah manusia biasa. Tiada satu formula yang ideal dalam usaha membentuk anak-anak untuk menjadi orang yang cemerlang. Apa yang terbaik adalah berbalik kepada fitrah dan sunnah yang telah sekian lama diamalkan oleh Rasulullah S.A.W.

4 Tahap Mendidik Anak Mengikut Sunnah Rasulullah S.A.W:

1) Umur anak-anak 0-6 tahun.

Pada masa ini, Rasulullah s.a.w menyuruh kita untuk memanjakan, mengasihi dan menyayangi anak dengan kasih sayang yg tidak berbatas. Berikan mereka kasih sayang tanpa mengira anak sulung mahupun bongsu dengan bersikap adil terhadap setiap anak-anak. Tidak boleh dirotan sekiranya mereka melakukan kesalahan walaupun atas dasar untuk mendidik.
Kesannya, anak-anak akan lebih dekat dengan kita dan merasakan kita sebahagian masa membesar mereka yang boleh dianggap sebagai rakan dan rujukan yang terbaik. Anak-anak merasa aman dalam meniti usia kecil mereka kerana mereka tahu yang anda (ibubapa) selalu ada disisi mereka setiap masa.

2)  Umur anak-anak 7-14 tahun.

Pada tahap ini kita mula menanamkan nilai DISIPLIN dan TANGUNGJAWAB kepada anak-anak. Menurut hadith Abu Daud, “Perintahlah anak-anak kamu supaya mendirikan sembahyang ketika berusia tujuh tahun dan pukullah mereka kerana meninggalkan sembahyang ketika berumur sepuluh tahun dan asingkanlah tempat tidur di antara mereka (lelaki dan perempuan). Pukul itu pula bukanlah untuk menyeksa, cuma sekadar untuk menggerunkan mereka. Janganlah dipukul bahagian muka kerana muka adalah tempat penghormatan seseorang. Allah SWT mencipta sendiri muka Nabi Adam.
Kesannya, anak-anak akan lebih bertanggungjawab pada setiap suruhan terutama dalam mendirikan solat. Inilah masa terbaik bagi kita dalam memprogramkan sahsiah dan akhlak anak-anak mengikut acuan Islam. Terpulang pada ibubapa samada ingin menjadikan mereka seorang muslim, yahudi, nasrani ataupun majusi.

3)Umur  anak-anak 15- 21 tahun.

Inilah fasa remaja yang penuh sikap memberontak. Pada tahap ini, ibubapa seeloknya mendekati anak-anak dengan BERKAWAN dengan mereka. Banyakkan berborak dan berbincang dengan mereka tentang perkara yang mereka hadapi. Bagi anak remaja perempuan, berkongsilah dengan mereka tentang kisah kedatangan ‘haid’ mereka dan perasaan mereka ketika itu. Jadilah pendengar yang setia kepada mereka. Sekiranya tidak bersetuju dengan sebarang tindakan mereka, elakkan mengherdik atau memarahi mereka terutama dihadapan adik-beradik yang lain tetapi banyakkan pendekatan secara diplomasi walaupun kita adalah orang tua mereka.Kesannya, tiada orang ketiga atau ‘asing’ akan hadir dalam hidup mereka sebagai tempat rujukan dan pendengar masalah mereka. Mereka tidak akan terpengaruh untuk keluar rumah untuk mencari keseronokkan memandangkan semua kebahagian dan keseronokkan telah ada di rumah bersama keluarga.

4)Umur anak 21 tahun dan ke atas.

Fasa ini adalah masa ibubapa untuk memberikan sepenuh KEPERCAYAAN kepada anak-anak dengan memberi KEBEBASAN dalam membuat keputusan mereka sendiri. Ibubapa hanya perlu pantau, nasihatkan dengan diiringi doa agar setiap hala tuju yang diambil mereka adalah betul. Bermula pengembaraan kehidupan mereka yang sebenar di luar rumah. Insha’Allah dengan segala displin yang diasah sejak tahap ke-2 sebelum ini cukup menjadi benteng diri buat mereka. Ibubapa jangan penat untuk menasihati mereka, kerana mengikut kajian nasihat yang diucap sebanyak 200 kali terhadap anak-anak mampu membentuk tingkahlaku yang baik seperti yang ibubapa inginkan.

Semoga kita menjadi ibu bapa yang tegas dalam mendidik anak-anak menjadi seorang yang berguna kepada masyarakat, negara dan keluarga.


Penyesalan Seorang Bapa Terlepas Momen Indah Ketika Anak Kecil. Deep Perkongsian Ini

Pastinya kita inginkan sebuah keluarga bahagia. Setiap pasangan suami isteri saling melengkapi kehidupan antara satu sama lain termasuk dalam mendidik anak-anak. Momen indah ketika anak-anak kecil pastinya menjadi kenangan manis.

Namun kesibukan kerjaya, kadang membuatkan kita alpa momen indah itu. Sebagaimana yang dipaparkan oleh perkongsian daripada perunding motivasi Ropizam San yang memaparkan luahan rasa seorang bapa yang terkilan terlepas masa emasnya dengan anak-anak lantaran mengejar kemewahan. Deep perkongsian ini.
_____________________________________________________________________

Khas buat kita semua Ibu Bapa MM(Masih Muda) yang punyai anak masih kecil-kecil. Bacalah sahabat-sahabatku…….

Baru-baru ini saya dihubungi seorang sahabat lama, yang 10 tahun lebih senior dari saya. Beliau meminta kiranya saya sudi menjadi pendengar untuknya bagi satu ‘ralat kekecewaan’ yang sedang dialaminya.

Umurnya kini sudah masuk 43 tahun. Bernikah di usia yang agak awal, dan kini anak sulungnya sudah berada di Tingkatan 3.

Penyesalan dihati

Kata beliau,

“Zam, aku sedih la. Dulu masa anak-anak aku kecil, aku jarang bermain bergurau dengan mereka, aku tiada masa sangat bawa mereka berjalan, aku jarang ‘berkawan’ dengan mereka….. “, luah beliau.

Sambungnya lagi….

“Kini, bila aku dah ada macam-macam, yang aku kejar dah dapat, duit dah banyak, dan sekarang aku cuba untuk dekati anak-anak aku. Rasa ingin berkawan lebih dengan mereka, ingin bawa mereka banyak bersiar-siar, ingin bergurau bergelak ketawa. Namun, rupa-rupanya tidak boleh… kalau pun boleh, masa teramat terhad….!!!”.

“Sekarang, anak aku pula yang ‘sibuk’. Pulang sekolah, ada pelbagai aktiviti kokurikulum, malam kelas tambahan dan tuisyen, petang bersama kawan-kawannya bermain bola di padang. Aduhhh, aku tak mampu melarang. Cuma aku perasan dan sedar, aku ingatkan aku akan semakin banyak masa dengan mereka. Rupa-rupanya bila mereka sudah besar, kita kehilangan saat indah zaman mereka kecil dulu. Dah tak sama bila mereka sudah besar…. Zaman ingin bergurau senda sudah hilang tiada….”.

“Zam, harap sangat kalau kau dapat kongsi dengan kawan-kawan. Hargailah masa zaman anak masih kecil. Masa berlalu begitu pantas. Jangan jadi macam yang aku rasa sekarang. Sedih sendirian dalam hati melihat anak semakin sibuk dengan kawan-kawan di padang dan di ‘court’ permainan. Sukarnya untuk berbual mesra disaat kita ‘baru ada masa’…”.

Masa bersama anak-anak

Bila terkenangkan nasihatnya untuk kita semua. Saya rasa kita perlu tingkatkan lagi kualiti masa kita bersama anak-anak. Perlu ada perancangan rapi untuk hargai saat-saat indah bersama mereka kan. Saya pun sama, rasa mahu buat lebih dan lebih lagi. Bimbang kalau-kalau nanti kita turut ‘sesal sama’.

Zaman anak-anak kita di zon cilik bagaikan hanya melintas lalu sahaja. Bergurau dengan anak kecil sekarang tidak sama bila mereka sudah besar nanti. Kita mungkin bertuah, sebab ada orang-orang terdahulu yang sayangi kita dan sudi ingat-ingatkan ketika kita masih bergelar ‘ibu bapa muda’. Jika letih sekalipun, katakanlah kepada jiwa dan minda kita… bahawa saat indah bersama mereka(anak-anak kecil) akan berlalu, dan In Sya Allah kita akan ‘lebih kuat’ menyantuni mereka disaat mereka ingin merenget bermanja dan ketawa bersama kita.

Allahuakhbar. Berharga sungguh pesanannya (sahabat saya tadi) untuk kita semua.

Me Time With My Family adalah terbaik

Cuma saya hairan, ada sesetengah dan ‘banyak tengah’ juga ibu bapa muda yang suka berulang berulang berulang kali meninggalkan anak-anak kecil pada orang tuanya atau pengasuh ‘dengan sengaja’ atas alasan ingin ‘Me Time’ entah berapa ratus kali ‘me time’ pun saya tak faham. Bila sudah bernikah, sudah ada anak, isteri/suami memanglah dah tak sama masa menjadi bujang atau si dara. Terimalah realiti hakikatnya kita bila sudah berkeluarga itulah bezanya kita dengan kumpulan yang masih mencari jodoh. ‘Me Time’ kita yang sudah sah di hadapan Tok Imam ialah ‘Me Time With My Family’ lah. Anak menangis dimana-mana, atau buat hal sekali-sekala itu tandanya Allah nak matangkan kita dan pasangan kitalah lah. Barulah kita belajar cari ilmu dan idea untuk ‘solve the test’.

Paling saya geram dan tak boleh terima ada yang setiap hujung minggu hantar anak ke rumah pengasuh dan mereka berdua(suami isteri) pergi ber shopping sakan.

Bila saya tanya kenapa tak bawa anak…??? Kata mereka, “alaaa susah la Zam kalau bawa, nanti menangis la, itu ini laaa, banyak hal laaa, malas la aku. Tak bawa lagi senang… “.
Ya Allah….., pelik sungguh. Kawin nak, dapat anak nak. Tapi telinga tidak mahu dengar anak menangis, minda taknak guna untuk ‘handle’ anak. Allahu rabbi.

Ya, mereka memang tak suka orang macam saya yang asyik-asyik benda-benda kekeluargaan gini je….Ahahahaha.?

Ya Allah, pimpinlah kami semua ke jalan yang benar dan yang Engkau redhai. Amiin.

Takut, bimbang,…TITIK..!


Ajar Anak Jadi Bijak Bukan Membaca Je. Tetapi Paling Utama, Rangsang 7 Jenis Deria Ni. Barulah Anak Luar Biasa Pintar!

Memang benar, lain orang tentu lain cara mendidik anak-anak yang dipraktikkannya. Pun begitu,  tujuan kita sebagai ibu dan ayah ketika mengajar anak-anak pasti mahukan anak-anak dapat belajar dengan sebaik mungkin dan faham apa yang cuba kita sampaikan. Sekali gus, menjadikan anak-anak ini seorang anak yang bijak pandai.

Mengetahui lanjut cara mengajar anak-anak di bawah umur 2 tahun, ayuh kita baca perkongsian daripada puan Maryam Jamadi ini untuk info bersama.

NAK ANAK BIJAK

Kadang-kadang saya garu kepala bila, anak lelaki, semua mainan kereta.
Anak perempuan, semua mainan anak patung.

Dalam merangsang perkembangan anak, pemilihan mainan sangat penting terutamanya anak bawah 2 tahun yang permainannya terhad dengan apa yang diberi dan apa yang ada.

Tidak perlu 1 rak mainan kereta untuk anak lelaki tetapi tidak ada 1 pun mainan masak-masak. Yang ada anak perempuan, tidak perlu pun penuh katil dengan teddy bear tetapi tiada mainan kereta.

Semua mainan penting.

Ramai yang bertanya saya, mainan apa yang paling bagus untuk anak umur bawah 2 tahun. Jawapan saya, apa apa mainan pun bagus asalkan tak bahaya.

Asalkan dapat merangsang perkembangan anak, macam mana nak merangsang perkembangan? Dengan merangsang semua deria. Ada 7 jenis deria yang perlu dirangsang sejak lahir kalau nak anak pandai dan bijak:

1. Sentuhan
2. Keseimbangan dan pergerakan
3. Sendi
4. Visual
5. Auditori
6. Rasa
7. Bau

Maka, pemilihan mainan yang pelbagai sangat penting untuk merangsang semua deria. Otak anak bawah 2 tahun macam span, menyerap segala benda dan jangan terkejut jika kita merangsang semua deria dengan optimum dan cukup. Kesannya sangat memberangsangkan, malah anak cepat “tangkap” apa-apa input yang diberi kepadanya.

Kalau nak anak bijak, bukan dengan mengajar membaca seawal lepas lahir ya. Tetapi dengan merangsang deria-deria, dan cara yang paling bagus untuk mengajar anak benda baru adalah dengan menggabungkan semua deria yang ada.

Contohnya nak ajar buah epal, daripada guna flashcard epal lebih baik guna epal yang betul kerana jika flashcard ia hanya menggunakan 2 deria sahaja iaitu pendengaran dan penglihatan. Jika kita beri buah betul, ia secara tak langsung menggunakan semua deria

1. Sentuhan, anak pegang tekstur dan bentuk epal.
2. Auditori, anak dengar perkataan epal.
3. Visual, anak lihat buat epal.
4. Bau, anak bau epal.
5. Rasa, anak rasa epal.
6. Sendi, anak pegang epal dan agak berat epal.
7. Keseimbangan, anak cuba seimbangkan badan dan tangan semasa memegang epal.

Teknik ini juga sangat berkesan untuk anak yang lewat bercakap (speech delay). Tetapi, berapa banyak mainan yang ada pun tak boleh tandingi “mainan” mak ayah yang meluangkan masa bermain dengan anak.

Kepada mak ayah yang ada anak bawah 2 tahun, mohon sangat-sangat untuk luangkan masa bermain untuk anak. Tiada guna beli mainan berbakul-bakul tetapi “tiada” mak ayah yang bermain bersama.

Semoga bermanfaat, terima kasih


Makanan & Gout, Saintis Ni Kongsi Infonya. Ambil Perhatian Untuk Elak Terkena!

Sesiapa yang mempunyai sejarah pernah diserang penyakit gout, tentu sudah maklum ada jenis-jenis makanan yang mesti dihindarkan untuk mengelakkan terjadi kembali.

Namun ada juga yang tidak ambil berat tentang pantang larang, kalau boleh semuanya ingin dimakan. Akhirnya, menanggung kesakitan dan ianya boleh menjadi serius.

Untuk itu, bersama kita kenal pasti jenis-jenis makanan yang wajar dihindarkan  oleh pesakit gout untuk menjaga kesihatan seperti yang dikongsikan olrh saintis ini. Jom semak.

MAKANAN dan GOUT

Kajian ke atas 270 jenis makanan menunjukkan HATI AYAM, BILIS dan supplement SPIRULINA adalah antara yang TINGGI bahan PURINE.

Kepada yang ada masalah GOUT, makanan tinggi PURINE boleh akibatkan GOUT jika diambil berlebihan.

Hati ayam : 312 mg/100g
Bilis : 1108 mg/100g
Spirulina : 1269 mg/100g
(supplement)

PURINE juga banyak dalam ORGAN DALAMAN lain

Daging MERAH juga tinggi PURINE berbanding daging PUTIH.

Daging eloknya DI BASUH sebelum dimasak untuk kurangkan kandungan PURINE

KURANGKAN ambil KUAH daging kerana bahan PURINE banyak dalam kuah

Elakkan ambil MADU TIRUAN dan produk makanan / minuman yang menggunakan HIGH FRUCTOSE CORN SYRUP (HFCS)

KURANGKAN ambil sayur ASPARAGUS, BAYAM, KOBIS BUNGA dan CENDAWAN

Kajian melibatkan lebih 50,000 orang di Singapura – mendapati bahawa, mereka yang ambil SOYA lebih rendah risiko gout, berbanding mereka yang kurang ambil SOYA

Sumber alami yang bagus untuk masalah gout adalah;
a. PERIA
b. BUNGA KRYSANTHEMUM
c. KULIT KAYU MANIS
d. CEKUR
e. MENGKUDU HUTAN
f. DAUN BETIK
g. EMPULUR NANAS

Selamat mencuba, dapatkan nasihat Dr anda

Rujukan:
a. Biol. Pharm Bull 37(5) 709-721
b. Asia Pac. J Clin Nutr 20(3): 347-358
c. Int Food Rec 19(1) 159-165
d. Frontiers in Pharma vol 9
e. Anna Ellington B. Sc Thesis

#DrSuriRoowi
Principal Scientist


Jarang-Jarang Ayah Boleh Hafal Tarian, Wargamaya Kagum Beri Pujian

Setiap ibu bapa sudah pastinya sanggup melakukan apa sahaja demi membahagiakan anak-anaknya.

Biasanya ibu yang akan lebih menonjol untuk berbuat apa sahaja kepada anak. Dengan ayah biasanya agak susah, maklumlah lelaki terkenal dengan ‘gentleman’.

Tular dimedia sosial sebuah video yang viral di TikTok apabila seorang ayah menunjukkan tarian yang betul kepada anak perempuannya di pentas telah menarik perhatian ramai.

LIHAT VIDEO PENUH DI BAWAH:

AYAH SEMPOI JE DEMI ANAK

Menerusi video yang dimuat naik oleh kakngah8586, kelihatan ayahnya menujukkan step menarik kepada anaknya di bawah pentas.

Hebat! Jarang-jarang ayah boleh hafal tarian. Kelihatan anak perempuannya terus yakin untuk menari. Walaupun ada guru di tepi pentas turun menunjukkan step tarian, mata si anak tetap melihat ayahnya.

WARGAMAYA KAGUM DAN BERI PUJIAN

Video tersebut tulat di media sosial facebook dan TikTok. Meninjau di ruangan komen rata-rata wargamaya terhibur melihat gelagat ‘step’ tarian lelaki itu.

Malah ada yang memuji sikap lelaki berkenaan yang sanggup buat apa sahaja demi anak tersayang. Antara komen adalah seperti berikut:

“Anak tu tengok step pak dia menari. Good job pak… Anda bapa yang hebat.”

“Yang lain oun turut confident.”

“Terbaik ayahnya.”

“Respect.”

“Cinta pertama buat anak perempuan adalah ayahnya. Terbaik!”

“Father of the year award goes to him! good job.”